title: UEFA:n karsinnat jalkapallon maailmanmestaruuskilpailuihin 2018 – Lohko G

text: Lohko G UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Albania, Espanja, Israel, Italia, Liettua ja Makedonia. Espanja eteni lohkovoittajana lopputurnaukseen ja Italia pääsi lohkokakkosena jatkokarsintaan.


title: Ferredoksiini

text: Ferredoksiini on molekyylimassaltaan suhteellisen pienikokoinen rauta-rikkiproteiineihin kuuluva proteiini. Se osallistuu useisiin tärkeisiin biokemiallisiin hapetus-pelkistysreaktioihin kuten fotosynteesiin.


title: Ferredoksiini

text: Ferredoksiineja esiintyy useissa eliöissä, niin eläimissä, kasveissa, kuin bakteereissakin. Kaikki ferredoksiineihin kuuluvat proteiinit ovat rauta-rikkiproteiineja ja niiden molekyylimassa on 10–40 kDa. Ferredoksiineillä on hyvin alhainen pelkistymispotentiaali. Proteiini on voimakkaasti negatiivisesti varautunut ja vuorovaikuttaa erityisesti positiivisesti varautuneiden proteiinien kanssa. Ferredoksiinit voidaan jaotella eri ryhmiin niiden sisältämien raudan ja rikin muodostamien klustereiden koon perusteella. Kaikissa näistä proteiineista klusterit ovat sitoutuneet proteiiniin kysteiiniaminohappojen välityksellä. Yksinkertaisimmissa ferredoksiineissa on yksi kahdesta rauta-atomista ja kahdesta rikkiatomista koostuva klusteri. Lisäksi tunnetaan ferredoksiineja, joissa on yksi tai kaksi 4Fe4S-klusteria.


title: Ferredoksiini

text: Ferredoksiini on tärkeässä roolissa erityisesti fotosynteesissä. Niin kutsutussa fotosysteemi I:ssä elektroni siirtyy plastosyaniiniproteiinilta hapettuneelle ferredoksiinille, joka pelkistyy. Tämä elektroninsiirto vaatii energiaa, jonka fotosyntetisoivat eliöt saavat auringonvalosta. Tämän jälkeen ferredoksiinia käytetään pelkistämään NADP-molekyyli NADPH-molekyyliksi ja tätä reaktiota katalysoi ferredoksiini-NADP-reduktaasi. Muita biokemiallisia prosesseja, joihin ferredoksiini osallistuu ovat typensidonnassa nitrogenaasin toiminta, nitriittireduktaasin ja sulfiittireduktaasin toiminta, fosforoklastinen reaktio, hydrogenaasin toiminta ja eräiden α-ketokarboksyylihappojen synteesi kuten pyruvaattisyntaasin katalysoima reaktio.


title: Lucas Hernández

text: Lucas François Bernard Hernández eli Lucas (s. 14. helmikuuta 1996 Marseille, Ranska) on ranskalainen jalkapalloilija. Hän edustaa espanjalaista Atlético Madridia. Lucas on pelipaikaltaan keskuspuolustaja, mutta on pelannut myös vasempana laitapuolustajana.


title: Lucas Hernández

text: Lucasin isä Jean-François Hernández on entinen jalkapalloilija, joka edusti urallaan Atlético Madridia. Lucasin nuorempi veli Theo siirtyi 2017 Real Madridiin.


title: Lucas Hernández

text: Lucas liittyi Atléticon juniorijoukkueeseen jo 12-vuotiaana vuonna 2007. Hän pelasi ensimmäisen ottelunsa B-joukkueessa huhtikuussa 2014. Liigadebyytti seuran edustusjoukkuueen riveissä tapahtui vielä samana vuonna Athletic Bilbaota vastaan pelatussa ottelussa.


title: Lucas Hernández

text: Lucas on edustanut Ranskaa alle 18-vuotiaiden ja alle 19-vuotiaiden maajoukkueissa. Hän edusti maataan kesällä 2015 Kreikassa järjestetyissä alle 19-vuotiaiden Euroopan-mestaruuskilpailuissa.


title: Vladimir Smirnov (suomenvenäläinen bolševikki)

text: Vladimir Martynovitš Smirnov (, suomessa ja ruotsissa myös muodossa Wladimir Smirnoff; 17. syyskuuta 1876 Pihkova, Venäjä – 1952 Ruotsi) oli venäläinen Helsingin yliopiston venäjän kielen lehtori, vallankumouksellinen ja myöhemmin neuvostodiplomaatti.


text: Smirnovin vanhemmat olivat venäläinen kauppias Martyn Smirnov ja suomenruotsalainen Sofia Virginia Nygrén. Hän pääsi ylioppilaaksi Pietarissa ja suoritti 1903 tutkinnon Pietarin yliopiston historiallis-kielitieteellisellä osastolla.


text: Smirnov oli Helsingin yliopiston venäjän kielen ylimääräisenä lehtorina 1903–1918, ja hän toimi lisäksi Helsingin yliopiston kirjaston slaavilaisessa kirjastossa vt. amanuenssina 1906–1908 ja amanuenssina 1909–1918. Hänet erotettiin 1918 poliittisista syistä, ja hän oli sitten Neuvosto-Venäjän Tukholman-lähetystön palveluksessa vuodesta 1918 alkaen toimien Neuvostoliiton Ruotsin konsulina.


text: Smirnov oli mukana bolševikkien toiminnassa. Hän oli Vladimir Leninin yhdysmies Suomessa, ja Lenin sekä kirjailija Maksim Gorki asuivat hänen luonaan käydessään Helsingissä 1905–1906. Keväällä 1907 Smirnov järjesti Venäjältä paenneelle Lev Trotskille asuinpaikan Helsingin Oulunkylässä sijainneesta Villa Havulinnasta, jossa myös Lenin ajoittain asui Suomessa ollessaan. Smirnov selviytyi yhtenä harvoista vanhoista bolševikeista 1930-luvun Stalinin puhdistuksista, ja hän kuoli 1952 Ruotsissa.


text: Smirnov oli naimisissa vuodesta 1911 alkaen kirjailija Karin Strindbergin (1880–1973) kanssa, jonka vanhemmat olivat kirjailija August Strindberg ja näyttelijä Sigrid Sofia Matilda von Essen. Smirnoff ja hänen vaimonsa on haudattu Sigtunaan Ruotsiin.


title: UEFA:n karsinnat jalkapallon maailmanmestaruuskilpailuihin 2018 – Lohko H

text: Lohko H UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Belgia, Bosnia ja Hertsegovina, Kreikka, Kypros, Viro ja Gibraltar. Belgia eteni lohkovoittajana lopputurnaukseen ja Kreikka pääsi lohkokakkosena jatkokarsintaan.


title: UEFA:n karsinnat jalkapallon maailmanmestaruuskilpailuihin 2018 – Lohko I

text: Lohko I UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Islanti, Kroatia, Suomi, Turkki, Ukraina ja Kosovo. Islanti eteni lohkovoittajana lopputurnaukseen ja Kroatia pääsi lohkokakkosena jatkokarsintaan.


title: Franjo Arapović

text: Franjo Arapović (s. 2. kesäkuuta 1965 Mostar, Bosnia ja Hertsegovinan ST, Jugoslavia) on kroatialainen kilpauransa päättänyt koripalloilija, joka edusti maajoukkuetasolla Jugoslaviaa ennen maansa itsenäistymistä.


title: Franjo Arapović

text: Arapović kuului Jugoslavian maajoukkueeseen, joka saavutti olympiahopeaa Soulissa 1988 ja MM-pronssia Espanjassa 1986. Kroatian itsenäistyttyä Arapović saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille ja EM-pronssia Saksassa 1993.


title: Ykköspesis-kausi 2013

text: Vuonna 2013 Ykköspesiksessä pelattiin runkosarjassa kaksinkertainen sarja josta parhaat 4 pelasivat (1-4, 2-3) paras viidestä pudotuspelit pääsystä superpesiskarsintaan.


title: Žan Tabak

text: Žan Tabak (s. 5. kesäkuuta 1970 Split, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija.


title: Žan Tabak

text: Tabak pelasi Jugoslaviassa/Kroatiassa ja Italiassa ennen siirtymistään NBA:han, jossa hän pelasi vuosina 1994–2001. Vuonna 1995 Tabak voitti Houston Rocketsissa NBA-mestaruuden. Hän pelasi myös Turkissa ja Espanjassa. Pelaajauransa jälkeen Tabak on työskennellyt koripallovalmentajana.


title: Žan Tabak

text: Kroatian itsenäistyttyä Tabak saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille ja EM-pronssia Saksasta 1993. Hän pelasi maajoukkueessa myös muun muassa Atlantan kesäolympialaisissa 1996, missä Kroatia sijoittui seitsemänneksi.


title: Zlatko Mateša

text:
Zlatko Mateša (s. 17. heinäkuuta 1949) oli kroatialainen poliitikko.
Mateša syntyi Zagrebissa nykyisessä Kroatiassa. Mateša kävi Zagrebin yliopiston läpi ja hänet ylennettiin INA-nimisessä kampanjassa assistentin esimieheksi.
Mateša liittyi Kroatian demokraattiseen liittoon jäseneksi. Mateša oli pääministeri vuosina 1995–2000. Matešan hallitus otti käyttöön arvonlisäveron Kroatiaan vuonna 1996. Mateša luopui pääministerin virasta ja hänen seuraajaksi tuli Ivica Račan.


title: Zlatko Mateša

text: Mateša on toiminut Kroatian olympiakomitean puheenjohtajana vuodesta 2002. Hän oli myös Pekingin yliopiston urheiluvalmentajana.


title: Dubrovnik Airline

text: Dubrovnik Airline oli kroatialainen charter-lentoyhtiö. Sen kotipaikka oli Dubrovnik. Laivayhtiö Atlantska Plovidba perusti yhtiön 15. joulukuuta 2004. Se kärsi talousvaikeuksista vuoden 2009 talouskriisistä lähtien. Kesäkaudella 2011 Dubrovnik Airlinella oli käytössään vain yksi lentokone, ja 23. lokakuuta 2011 se lopetti toimintansa mentyään konkurssiin.


title: Dubrovnik Airline

text: Dubrovnik Airline käytti seuraavia konetyyppejä:


title: Lerchin transsendentti

text: Matematiikassa Lerchin transsendentti on erikoisfunktio joka on yleistys Hurwitzin zeetafunktiosta ja monista muista tunnetuista funktioista. Funktion on nimetty Matyáš Lerchin mukaan. Se määritellään sarjana


title: Alan Gregov

text: Alan Gregov (s. 1. huhtikuuta 1970 Zadar, Kroatian ST, Jugoslavia) on kroatialainen kilpauransa päättänyt koripalloilija.


title: Alan Gregov

text: Kroatian itsenäistyttyä Gregov saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille, MM-pronssia Kanadasta 1994 ja EM-pronssia Saksasta 1993 sekä Kreikasta 1995.


title: Todennäköisyysfunktio

text: Todennäköisyysfunktio on todennäköisyyslaskennassa yleisnimitys funktiolle, jonka avulla voidaan määrittää satunnaismuuttujalle sen eri arvoille tai arvojoukoille niiden yleisyyttä vastaavat todennäköisyydet. Todennäköisyyksien määrittämiseen käytetään menetelmiä, joka tyydyttävät todennäköisyysmitan vaatimuksia. Sellaisia ovat klassisen todennäköisyyden, geometrisen todennäköisyyden, tilastollisen todennäköisyyden tai joidenkin muiden pätevien tapojen menetelmät.


title: Todennäköisyysfunktio

text: Diskreetillä satunnaismuuttujalla todennäköisyysfunktiota kutsutaan pistetodennäköisyysfunktioksi tai vain pistetodennäköisyydeksi. Siinä kukin yksittäinen satunnaismuuttujan perusjoukon arvolla on ei-negatiivinen todennäköisyys.


title: Todennäköisyysfunktio

text: Jatkuvalla satunnaismuuttujalla tiheysfunktiota saatetaan kutsua todennäköisyysfunktioksi, vaikka tiheysfunktion arvot eivät ole suoraan todennäköisyyksiä. Kukin tapahtuma on lukuväli, jonka todennäköisyys määräytyy tiheysfunktion määrätyllä integraalilla laskettavasta arvosta. Toisinaan todennäköisyysfunktioksi kutsutaan kertymäfunktiota, koska se arvot ovat todennäköisyyksiä. Yleisempää on käyttää näistä kahdesta todennäköisyysjakauman nimitystä. Nimityksien vakiintumattomuuden vuoksi jatkuvien satunnaisilmiöiden yhteydessä käytetäänkin mieluummin tiheys- ja kertymäfunktioiden käsitteitä todennäköisyysfunktion sijasta. Todennäköisyysfunktioksi voidaan määrittää jokin muu funktio, joka laskee todennäköisyydet toisen funktion avulla.


title: Todennäköisyysfunktio

text: Diskreetillä ja jatkuvalla satunnaismuuttujalla nämä todennäköisyysfunktion määritelmät ovat varsin erilaiset. Muilla satunnaismuuttujilla, jotka ovat esimerkiksi näiden perustyyppien sekoituksia, todennäköisyysfunktiolla on kummankin funktion ominaisuuksia.


title: Todennäköisyysfunktio

text: Kun otetaan käsittelyyn uusi satunnaisilmiö, tulee ensimmäiseksi määritellä ilmiön perusjoukko eli mitä ulostuloja tai arvoja se tuottaa. Seuraavaksi yritetään arvioida tai laskea kunkin ulostulon tai arvon esiintymisen yleisyyttä eli todennäköisyyttä. Jatkuvassa tapauksessa tuloksena on tiheysfunktio ja diskreetissä tapauksessa se on pistetodennäköisyysfunktio. Sitä taulukkoa tai lauseketta, joka esittää kullekin tapaukselle sen todennäköisyyttä, kutsutaan todennäköisyysfunktioksi. Jatkuvalle tapaukselle tiheysfunktion määrittäminen on vaikeampaa kuin diskreetille tapaukselle.


title: Todennäköisyysfunktio

text:
Nopanheiton tapauksessa on varsin helppo muodostaa todennäköisyysfunktio käyttäen todennäköisyyden klassista lähestymistapaa. Symmetrisessä nopassa on kuusi samanlaista tahkoa, jotka jäävät heitettäessä yhtä yleisesti näkyviin ja niillä on siten sama todennäköisyys esiintyä. Näin voidaan esittää täsmällinen arvo todennäköisyyden suuruudesta, joka on formula_1. Merkitsemällä kullekin nopan ulostulon silmälukujen arvo satunnaismuuttujan formula_2 arvoksi formula_3, voidaan todennäköisyysfunktio formula_4 määrittää ja kirjoittaa
Todennäköisyyksien yhtäsuuruuden takia todennäköisyysjakaumaa kutsutaan symmetriseksi. Todennäköisyysfunktio on diskreetin luonteensa vuoksi pistetodennäköisyysfunktio.


title: Todennäköisyysfunktio

text:
Ihmissikiöiden sukupuolen määräytymismekanismi on monimutkainen biologinen prosessi. Syntyneen lapsen terveyskorttiin merkitään lapsen sukupuoli ja näistä koottujen tilastojen avulla voidaan laskea sukupuolien prosentuaaliset osuudet. On osoittautunut, että suomalaislasten poikien osuudeksi on vakiintunut 51,2% ja tyttöjen 48,8%. Luvut voidaan siirtää suoraan todennäköisyyksiksi, jolloin todennäköisyysfunktion arvot ovat (tilastojen perusteella)
ja
Määrittelyjoukon arvojen ei tarvitse todennäköisyyslaskennassa olla aina lukuja, koska sanat "poika" ja "tyttö" ovat havainnollisempia. Tätäkin todennäköisyysfunktiota voidaan kutsua pistetodennäköisyysfunktioksi.


title: Todennäköisyysfunktio

text: Onnenpyörän reunaan on merkitty asteikko 60 minuutille. Kun sitä pyöritetään ympäri, pysähtyy se yhtä todennäköisesti mille minuutin kohdalle tahansa. Jos mitataan vielä tarkasti, mihin kohtaan minuuttia se pysähtyy, voidaan ilmoittaa pysähtymiskohta kuinka tarkasti hyvänsä. Pysähtymiskohta on siten satunnaismuuttuja, joka saa arvokseen pysähtymiskohdan mittaluvun, saa reaalilukuarvoja väliltä formula_8 Nämä arvot ovat tasan jakautuneet, kuten "geometrisessä todennäköisyydessä" aina oletetaan.


title: Todennäköisyysfunktio

text: Onnenpyörään voidaan merkitä erilaisia voittosektoreita, joihin osutaan niiden leveyteen eli kaaren pituuteen verrannollisella todennäköisyydellä. Todennäköisyysfunktion arvot lasketaankin kaaren pituuden formula_9 ja ympyrän kehän pituuden suhteista


Todennäköisyysfunktio


title: Todennäköisyysfunktio

text: Jos kaarien määrä on äärellinen tai numeroituvasti ääretön lukumäärä, voidaan todennäköisyysfunktiota pitää pistetodennäköisyysfunktiona. Toisaalta, jos parametrit a ja b voidaan valita vapaasti reaalilukuina, tulee satunnaismuuttujaa kohdella jatkuvana tapauksena.


title: Todennäköisyysfunktio

text:
Edellisessä tapauksessa jatkuvan satunnaismuuttujan todennäköisyysjakauma oli tasan jakautunut, jolloin tiheysfunktio on vakiofunktio. Yleisemmässä tapauksessa näin ei ole ja tiheysfunktion arvot riippuvat satunnaismuuttujan arvoista. Tapahtuma, joka voidaan esittää lukuvälinä formula_11 saa erilaisia todennäköisyyksiä riippuen välin sijainnista perusjoukossa. Todennäköisyys voidaan laskea tiheysfunktion formula_12 määrätyn integraalin avulla ja kertymäfunktion formula_13 erotuksen avulla
Todennäköisyysfunktio on siten kuvaus
missä formula_16 Selvästikin funktio on jatkuvan satunnaismuuttujan todennäköisyysfunktio, missä todennäköisyydet lasketaan erisuuruisille reaalilukuväleille.


title: Todennäköisyysfunktio

text: Kukin todennäköisyysfunktion saama arvo on formula_17 Arvot vaihtelevat kuitenkin siten, että niiden summa on aina yksi:


title: Todennäköisyysfunktio

text: Kaikki perusjoukon arvojen todennäköisyydet muodostavat yhdessä niin sanotun todennäköisyysjakauman. Vain diskreettien ilmiöiden ja satunnaismuuttujien jakaumat muodostuvat pistetodennäköisyyksistä.


title: Arijan Komazec

text: Arijan Komazec (s. 23. tammikuuta 1970 Zadar, Kroatian ST, Jugoslavia) on kroatialainen kilpauransa päättänyt koripalloilija, joka edusti maajoukkuetasolla Jugoslaviaa ennen maansa itsenäistymistä.


title: Arijan Komazec

text: Komazec kuului Jugoslavian maajoukkueeseen, joka voitti maailmanmestaruuden Argentiinassa 1990 ja Euroopan mestaruuden Italiassa 1991. Kroatian itsenäistyttyä Komazec saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille, MM-pronssia Kanadasta 1994 ja EM-pronssia Saksasta 1993 sekä Kreikasta 1995. Hän pelasi maajoukkueessa vielä muun muassa Atlantan kesäolympialaisissa 1996, missä Kroatia sijoittui seitsemänneksi ja Espanjan EM-kilpailuissa 1997, missä Kroatia oli 11:s.


title: Sohar

text:
Sohar () on Omanin pohjoisosassa, Omaninlahden rannalla, Batinan tasangolla sijaitseva satamakaupunki ja lokakuussa 2011 perustetun Al-Batinan pohjoisen kuvernoraatin hallinnollinen keskus. Sohar on myös yksi Omanin aluehallinnon toisen tason 61 piirikunnasta (wilaya). Sohar sijaitsee linnuntietä noin 205 kilometriä pääkaupunki Masqatista länsiluoteeseen.
Soharin kaupungin väkiluku on kehittynyt seuraavasti: 95 728 (VL 2003), 129 759 (VL 2010) ja 182 000 (ennuste 7/2013). Koko Soharin pinta-alaltaan 2 025,37 neliökilometrin laajuisen piirikunnan väkiluku oli 140 006 asukasta (2010) ja 196 340 (2013), joista omanilaisten osuus oli 52,3 prosenttia.


title: European Coastal Airlines

text: European Coastal Airlines on kroatialainen lentoyhtiö. Se perustettiin vuonna 2000, ja se alkoi lentää reittilentoja elokuussa 2014.


title: European Coastal Airlines

text: Yhtiö sai heinäkuussa 2015 luvan rakentaa vesitasoterminaalin Splitin satamaan, josta se aikoo aloittaa lennot elokuussa 2015.


title: European Coastal Airlines

text: Heinäkuussa 2015:Heinäkuussa 2015:


title: Poincarén–Lelongin yhtälö

text:
Matematiikassa Poincarén–Lelongin yhtälö on osittaisdifferentiaaliyhtälö
Kählerin monistolla, missä ρ on positiivinen (1,1)-muoto.


title: Philip Milanov

text: Philip Milanov (s. 6. heinäkuuta 1991 Brugge) on belgialainen kiekonheittäjä. Lille Metropole Athletismeä edustavan Milanovin valmentajana toimii Emil Milanov.


title: Philip Milanov

text: Vuonna 2013 Milanov oli viides Tampereen alle 23-vuotiaiden EM-kisoissa. Vuonna 2014 hän karsiutui loppukilpailusta Zürichin EM-kisossa.


title: Philip Milanov

text: Heinäkuussa 2015 Milanov voitti kultaa kesäuniversiadeista Gwangjusta tuloksella 64,15. Samassa kuussa hän voitti Timanttiliigan osakilpailun Lontoossa tuloksella 65,14. Elokuussa Milanov saavutti hopeaa Pekingin MM-kisoissa uudella Belgian ennätyksellä 66,90.


title: Philip Milanov

text: Milanov sai hopeaa Amsterdamin EM-kilpailuissa 2016 tuloksella 65,71. Rio de Janeiron olympialaisiss 2016 hän oli yhdeksäs. Lontoon MM-kilpailuissa 2017 hän karsiutui loppukilpailusta.


title: Philip Milanov

text: Hän on voittanut Belgian-mestaruuksia myös kuulantyönnössä.


title: Aramis Naglić

text: Aramis Naglić (s. 28. elokuuta 1965 Rijeka, Kroatian ST, Jugoslavia) on kroatialainen kilpauransa päättänyt koripalloilija.


title: Aramis Naglić

text: Kroatian itsenäistyttyä Naglić saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille. Seurajoukkueissaan Naglić pelasi muun muassa Euroliigaa.


title: Hrvoje Šarinić

text: Hrvoje Šarinić (17. helmikuuta 1935 Sušak – 21. heinäkuuta 2017 Zagreb) oli kroatialainen poliitikko.


title: Hrvoje Šarinić

text: Šarinić syntyi Sušakissa nykyisessä Kroatiassa. Šarinić kävi Zagrebin yliopiston ja muutti Ranskaan asumaan. Siellä hän asui 24 vuotta, kunnes tuli takaisin Kroatiaan.


title: Hrvoje Šarinić

text: Šarinić liittyi Kroatian demokraattiseen liittoon jäseneksi vuonna 1992, jolloin samana vuonna hänestä tuli pääministeri. Jugoslavian hajoamissotien seurauksena Šarinić erosi virastaan ja hänen seuraajaksi tuli Nikica Valentić.


title: Hrvoje Šarinić

text: Šarinićista tuli hallituksen virallinen edustaja vuonna 1995. Šarinić ylennettiin poliitikoksi Kroatian demokraattisessa liitossa vuonna 1998. Šarinić liittyi Demokraattiseen puolueeseen vuonna 2000.


title: Pavlovskoje

text: Pavlovskoje () on maalaiskunta Arkangelin alueen Kargopolin piirissä Venäjällä. Sen keskustaajama Prigorodnyi sijaitsee Kargopolin länsipuolella kaupungin välittömässä läheisyydessä. Kunnassa on 2 100 asukasta (vuonna 2010).


title: Pavlovskoje

text: Pavlovskojen kunnan pinta-ala on 3616,0 neliökilometriä. Se rajoittuu lännessä Kargopolin piirin Uhotskojen ja Petšnikovskojen sekä pohjoisessa Oševenskojen ja Priozjornojen kuntiin, koillisessa Arkangelin alueen Plesetskin ja Njandoman piireihin ja kaakossa Konošan piiriin. Pavlovskojen kunnan keskellä sijaitsee Kargopolin kaupunkikunta. Pinta-alasta 68,2 % on metsää ja 22,0 % maatalousmaata.


title: Pavlovskoje

text: Kunnan alueella virtaa Onegajoki ja joukko pienempiä jokia. Länsirajalla sijaitsee Latšejärvi. Hyötykaivannaisia ovat karbonaattimineraalit, savi ja hiekka. Luonnonsuojelualueita ovat Latšejärven ja Filatovskin rauhoitusalueet sekä viisi luonnonmuistomerkkiä.


title: Pavlovskoje

text: Prigorodnyin maaseututaajaman lisäksi kuntaan kuuluu 48 kylää: Abakumovo, Andronovskaja, Belaja, Bolšaja Kondratovskaja, Bolšaja Seredka, Bykovo, Demidovskaja, Ignaševskaja, Jeremejevskaja, Jeršiha, Kalitinka, Kazakovo, Kiprovo, Kirillovo, Krivošeiha, Kuzino, Kuzmina, Lapinskaja, Lašutino, Lavrovskaja, Lazarjevskaja, Lodygino, Lukino, Malaja Kondratjevskaja, Martakovo, Menšakovskaja, Morštšihinskaja, Myza, Petrovskaja, Pogost, Polupopovka, Ponomarevo, Poršnevskaja, Potaniha, Rjabovo, Savino, Sidorovskaja, Stegnevskaja, Tarasovskaja, Timošinskaja, Tšortovitsy Nižnije, Turovo, Vaskovskaja, Vološka, Zalesje, Zaljažje, Zeljonyi Bor ja Žukovskaja. Keskustaajamassa on lähes 600 asukasta. Toiseksi suurin asutuskeskus on vajaan 400 asukkaan Kazakovo. Monissa kylissä ei ole lainkaan vakituista asutusta.


title: Pavlovskoje

text: Historiallinen Pavlovskajan volosti käsitti Pavlovskin ja Sauninon kyläryhmät. Neuvostoaikana perustettiin Pavlovskin kyläneuvosto, jonka keskuksena toimi 1950-luvulta lähtien Selhozin (vuodesta 1963 Prigorodnyin) taajama. Nykyiseen vuonna 2005 perustettuun kuntaan kuuluvat myös entisen Lodyginon ja Kalitinkan kyläneuvostot sekä osa Petšnikovskin kyläneuvostosta.


title: Pavlovskoje

text: Kunnan läpi kulkevat Arkangelin, Kargopolin ja Vytegran sekä Dolmatovon, Njandoman, Kargopolin ja Puudožin väliset maantiet. Useimmista kylistä on linja-autoyhteydet Kargopoliin.


title: Pavlovskoje

text: Seudun pääelinkeinot ovat maatalous, metsäteollisuus ja julkiset palvelut. Maataloutta edustaa maatalousyritys Kargopolje sekä 615 yksityistä palstaviljelmää. Puunhankintaa ja -jalostusta harjoittaa 21 pienyritystä.


title: Pavlovskoje

text: Keskustaajaman palveluihin kuuluvat lastentarha, keskikoulu, kulttuuritalo, kirjasto ja muutama kauppa. Palveluja on myös Kazakovossa, Kiprovossa ja eräissä muissa kylissä.


title: Pavlovskoje

text: Paikallisia nätävyyksiä ovat Zaljažjen (Sauninon) ja Kazakovon lähellä sijaitsevan entisen Jevsejevskajan kylän (Bolšaja Šalga) kirkot. Kunnassa on myös useita muita kirkkoja ja tsasounia, arkeologisia löytöpaikkoja ja vanhoja asuinrakennuksia.


title: Michelle Carter

text: Michelle Denee Carter (s. 12. lokakuuta 1985 Grand Prairie, Texas) on yhdysvaltalainen kuulantyöntäjä.


title: Michelle Carter

text: Carter on osallistunut kolmiin kesäolympialaisiin, vuosina 2008, 2012 ja 2016. Rio de Janeiron olympialaissa 2016 Carter voitti kultaa ennätystuloksellaan 20,63. Tulos oli myös uusi Yhdysvaltain ennätys. Vuonna 2012 Lontoossa hän oli neljäs ja 2008 Pekingissä kolmastoista. MM-kilpailuissa Carter on ollut mukana viidesti saavuttaen parhaimmillaan pronssia Pekingin MM-kisoista 2015 ja Lontoosta 2017. Moskovan MM-kisoissa 2013 hän oli neljäs, Berliinissä 2009 kuudes ja Daegussa 2011 yhdeksäs. Hän voitti sisäratojen maailmanmestaruuden Portlandissa 2016 maanosaennätyksellä 20,21. Istanbulin sisäratojen MM-kilpailuissa 2012 Carter saavutti pronssia ja oli viides Sopotissa 2014. Hän oli pronssilla myös Pan-Amerikan kisoissa 2011. Hän voitti alle 20-vuotiaiden maailmanmestaruuden Grossetossa 2004 ja sai hopeaa alle 18-vuotiaiden MM-kilpailuissa Debrecenissä 2001.


title: Michelle Carter

text: 175 senttimetriä pitkä ja 116 kilogrammaa painava Carter pitää hallussaan Yhdysvaltain ulkoratojen ennätystä.


title: Michelle Carter

text: Myös Carterin isä Michael Carter oli urallaan kuulantyöntäjä ja olympiahopeamitalisti vuodelta 1984. Michael Carter on voittanut myös kolmesti amerikkalaisen jalkapallon Super Bowlin.


title: Petar Skansi

text: Petar Skansi (s. 23. marraskuuta 1943 Sumartin, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija, joka edusti pelaajana maajoukkuetasolla Jugoslaviaa.


title: Petar Skansi

text: Skansi kuului Jugoslavian maajoukkueeseen, joka saavutti olympiahopeaa Méxicossa 1968, maailmanmestaruuden Jugoslaviassa 1970, MM-hopeaa Uruguayssa 1967 ja EM-hopeaa Neuvostoliitossa 1965.


title: Petar Skansi

text: Valmentajana Skansi valmensi etenkin Italiassa. Maajoukkuetasolla hänen valmentamansa Jugoslavia voitti EM-pronssia Italiassa 1979 ja Kroatia olympiahopeaa Barcelonassa 1992 hävittyään Yhdysvaltain Dream Teamille.


title: Proratkeava ryhmä

text: Matematiikassa proratkeava ryhmä on ryhmä joka on isomorfinen ratkeavien ryhmien inverssin systeemin inverssiin raja-arvoon.


title: Rustaq

text: Rustaq () on Omanin sulttaanikunnan pohjoisosassa, Hajarvuoriston pohjoispuolella ja Batinan rannikkotasangon etelälaidalla sijaitseva kaupunki. Se on lokakuussa 2011 perustetun Al-Batinan eteläisen kuvernoraatin hallinnollinen keskus. Rustaq muodostaa samalla yhden Omanin aluehallinnon 2. tason 61:stä piirikunnasta (wilaya). Rustaq sijaitsee linnuntietä noin 122 kilometriä pääkaupunki Masqatista länteen.


title: Rustaq

text: Rustaqin kaupungin väkiluku on kehittynyt seuraavasti: 25 869 (VL 2003) ja 28 078 (VL 2010). Koko 2 262 neliökilometrin laajuisen Rustaqin piirikunnan väkiluku oli 79 720 as. (2010) ja 101 405 (2013), joista omanilaisten osuus oli 78,3 prosenttia.


title: Michael Carter

text: Michael D’Andrea "Mike" Carter (s. 29. lokakuuta 1960 Dallas, Texas) on yhdysvaltalainen uransa päättänyt kuulantyönnön olympiamitalisti ja amerikkalaisen jalkapallon pelaaja. Carter oli aktiiviurallaan 189 senttimetriä pitkä ja painoi 127 kilogrammaa.


title: Michael Carter

text: Carter saavutti olympiahopeaa tuloksella 21,09 vuoden 1984 kesäolympialaisista Los Angelesista. Hän hävisi kultaa saavuttaneelle Italian Alessandro Andreille vain 17 senttimetriä. Carterin uran paras työntö oli vuonna 1984 Eugenessa työnnetty 21,76.


title: Michael Carter

text: Carter varattiin NFL:ään vuonna 1984 San Francisco 49ersin toimesta numerolla 121. Hän edusti 49ersiä vuodet 1984-1992 saavuttaen kolme Super Bowlia vuosina 1985, 1989 ja 1990. Vuosina 1986, 1987 ja 1988 hänet myös valittiin NFL:n All-Pro -joukkueen ykköskentälliseen. Pelipaikaltaan Carter oli keskimmäinen puolustuksen linjamies.


title: Michael Carter

text: Myös Carterin tytär Michelle Carter on kuulantyöntäjä. Hän pitää hallussaan Yhdysvaltain ennätystä ja on kilpaillut kaksissa kesäolympialaisissa.


title: Michael Carter

text: Michael Carter on historian ainoa urheilija, joka on voittanut Super Bowlin ja olympiamitalin samalla kaudella, eli kaudella 1984-1985.


title: Ivica Žurić

text: Ivica Žurić (s. 9. tammikuuta 1965 Šibenik, Kroatian ST, Jugoslavia) on kroatialainen kilpauransa päättänyt koripalloilija.


title: Ivica Žurić

text: KK Šibenikissä pelaajauransa aloittanut ja muun muassa Cibona Zagrebissa pelannut Žurić saavutti Kroatian itsenäistyttyä sen maajoukkueessa MM-pronssia Kanadasta 1994 ja EM-pronssia Saksasta 1993 sekä Kreikasta 1995. Hän pelasi myös Espanjan EM-kilpailuissa 1997, missä Kroatia oli 11:s.


title: Kroatian kulttuuri

text: Kroatian kulttuurilla on pitkä historia. Kuvataiteen puolella varhaisimmat esimerkit ovat kirkkofreskoja, mutta 1400- ja 1500-luvun tunnetuimmat taiteilijat joutuivat työskentelemään Italiassa osmanien aiheuttavan uhan takia. Vlaho Bukovac oli 1800-luvun merkittävin taiteilija, mutta 1900-luvun alussa vaikuttivat erityisesti kuvanveistäjät Ivan Meštrović ja Antun Augustinčić. Naivismi oli suosittua 1930-luvulla, kun Ivan Generalićin jälkeen useat muutkin ryhtyivät tekemään tyylin teoksia. Kirjallisuuden ensimmäinen kukoistuskausi osui Dalmatiaan, jossa italialainen renessanssi vaikutti sekä kuvataiteessa että kirjallisuudessa. Marko Marulićia pidetään ensimmäisenä kroatiankielisenä kirjailijana, ja häntä kutsutaan ”kroatialaisen kirjallisuuden isäksi”. Ljudevit Gajin johtama illyrismi vaikutti 1800-luvun kulttuuriin, ja silloin kirjallisuudessa vallitsi kansallismieliset aiheet. August Šenoa hallitsi puolestaan siirtymävaihetta romantiikasta realismiin. 1900-luvun kirjailijoista merkittävimmät ovat Miroslav Krleža ja Nobel-palkittu Bosniassa syntynyt kroaatti Ivo Andrić, joka tosin piti itseään jugoslaavina.


title: Kroatian kulttuuri

text: Musiikkiperinteelle tunnusomaista on kansanmusiikki. Käytetyin soitin on kolme- tai viisikielinen tamburitza. Laulumusiikissa elävät "klapa"-laulut, jotka ovat erityisen suosittuja Splitin ympärillä. Populaarimusiikin ensimmäiset hitit synnytti 1920- ja 1930-luvuilla Vlaho Paljetak. Popyhtye Riva voitti puolestaan 1989 Eurovision laulukilpailut. Kroatialainen elokuva-ala alkoi vasta 1900-luvun puolivälissä Itsenäisen Kroatian valtion tukemana. Kansainvälistä mainetta sai ohjaaja-käsikirjoittaja Veljko Bulajić. Samoihin aikoihin Dušan Vukotićin ohjaama "Surogat" voitti 1961 ensimmäisenä Yhdysvaltain ulkopuolelta tulleena elokuvana parhaan lyhytanimaation Oscarin. Tunnetuin kroatialainen elokuva-alalla vaikuttava henkilö on kuitenkin tuottaja Branko Lustig.


title: Kroatian kulttuuri

text: Vincent Kastavilainen teki 1400-luvulla Istriassa kirkkofreskoja. Toinen istrialainen taidemaalari oli John Kastavilainen, jonka freskoja on erityisesti Istrian Slovenian puoleisessa osassa. Monet Dalmatiasta tulleet taiteilijat saivat vaikutteita 1400-luvulla italialaisesta renessanssista. Dalmatialaiset kuvanveistäjät Luciano Laurana ja Francesco Laurana, miniatyyrimaalari Giulio Clovio sekä taidemaalari Andrea Schiavone työskentelivät kuitenkin Italiassa jätettyään Dalmatian osmanien uhan takia.


title: Kroatian kulttuuri

text: Biedermeier-tyyli saapui Kroatiaan 1830-luvulla. Monet teokset olivat ulkomaalaisten tekemiä, mutta kroatialaista tyyliä edusti erityisesti Vjekoslav Karas. Lontoossa ja Pariisissa työskennellyt Vlaho Bukovac oli 1800-luvun merkittävin kroatialaistaiteilija. Hän muutti Zagrebiin 1892 ja maalasi useita muotokuvia ja historiallisia maalauksia. Miroslav Kraljević ja Josip Račić olivat 1900-luvun alun tunnetuimpia taidemaalareita, mutta kansainvälisesti tunnetuin taiteilija oli kuvanveistäjä Ivan Meštrović, joka teki monia kroatialaisia aiheita käsitteleviä mestariteoksia. Kuvanveistäjä Antun Augustinčić sai myös mainetta ulkomailla asti, ja hänen "Monument of Peace" on Yhdistyneiden kansakuntien päämajan edustalla.


title: Kroatian kulttuuri

text: Ljubo Babićin teokset olivat huomattavan monipuolisia, ja hän seurasi tyylillisesti ensin Cézannea ja sitten ekspressionismia, neorealismia ja lopulta uusklassismia. Avantgarden tunnetuimmat edustajat olivat Zlatko Šulentić ja Marino Tartaglia ja kubismin niin sanotun ”neljän ryhmän” taiteilijat. Ensimmäinen abstrakti taiteilija oli Josip Seissel, joka tunnettiin pseudonyymillä Jo Klek.


title: Kroatian kulttuuri

text: Ensimmäisen maailmansodan jälkeen monet taiteilijat kokeilivat abstraktia ekspressionismia, mutta erityisen laajalle levisi naivismi, jonka voittokulku alkoi 1931 Zagrebissa järjestetystä Zemlja-näyttelystä, jossa oli esillä muun muassa Ivan Generalićin töitä. Naivistit pyrkivät tekemään taidetta, jota tavallinen kansakin ymmärtäisi, ja Generalićin esimerkkiä seurasivat muun muassa taidemaalarit Franjo Mraz ja Mirko Virius sekä kuvanveistäjä Petar Smajić. Zemlja-ryhmän pääideologi oli kuitenkin naiivin taiteen promoottori Krsto Hegedušić.


title: Kroatian kulttuuri

text: 1950-luvulla vaikuttanut EXAT 51 -ryhmä siirtyi kohti geometristä abstraktiota, mikä näkyi erityisesti ryhmän johtavien taiteilijoiden Ivan Piceljin ja Vladimir Kristlin töissä. Jugoslavialaisen nouvelle tendance -liikkeen sisällä vaikutti muun muassa Miroslav Šutej, joka tutki taiteen rajoja op-taiteessaan.


title: Kroatian kulttuuri

text: Nykytaidemaalareista tunnetuimpia on Lovro Artuković, jonka maalauksissa yhdistyvät realistinen tyyli surrealistisiin ympäristöihin. Tunnettuja taiteilijoita ovat myös Sanja Iveković ja Dalibor Martinis. Kansainvälistä mainetta ovat saaneet myös muun muassa multimediataiteilija Andreja Kulunčić, installaatiotaiteilija Sandra Sterle ja Pariisissa asuva videotaiteilija Renata Poljak.


title: Kroatian kulttuuri

text: Kroatian keskiaikaista kirjallisuutta kirjoitettiin kolmella kielellä, latinaksi, muinaiskirkkoslaaviksi ja kansankielellä, ja kolmella kirjoitusjärjestelmällä, latinalaisilla, glagoliittisilla ja kyrillisillä kirjaimilla. 1400-luvun lopulla kroatialaiset kirjailijat alkoivat lainata erityisesti italialaiselta renessanssilta. Tunnetuimpia kirjailijoita olivat runoilijat Elio Lampridio Cerva ja Janus Pannonius.


title: Kroatian kulttuuri

text: Krotian kirjallisuuden ensimmäinen kukoistuskausi sijoittui Dalmatiaan, jossa italialainen renessanssi vaikutti. Splitiläisen tieteilijän ja kirjailijan Marko Marulićin näytelmä "Judita" oli ensimmäinen kroatialaisen omalla kielellään tekemä teos. Marulićia on kutsuttu siksi ”kroatialaisen kirjallisuuden isäksi”. Hän yhdisteli teoksissaan keskiaikaisia aiheita "devotio modernaan" ja teki runoelmien lisäksi muun muassa moralistisen esseen "De institutione bene vivendi". Toinen renessanssiajan tunnettu kirjailija oli Marin Držić, jonka näytelmiä esitetään edelleen, varsinkin Dubrovníkissa.


title: Kroatian kulttuuri

text: Renessanssi hiipui hiljalleen 1500-luvun puolivälin jälkeen. Protestantismi ei juurikaan saavuttanut Kroatiaa, mutta alueelta tuli silti yksi merkittävimpiä protestantteja kirjailijoita, Matthias Flacius. Barokin kirjallisuuden keskuksena 1600- ja 1700-luvuilla säilyi Dubrovník. Ajan merkittävin kroatialainen oli runoilija Ivan Gundulić, jonka eeppinen runoelma "Osman" juhlisti puolalaisten vuoden 1621 voittoa turkeista.


title: Kroatian kulttuuri

text: Valistusajan johtohahmoja olivat runoilijat Andrija Kačić Miošić ja Matija Antun Relković. Ljudevit Gajin johtama illyrismi vaikutti 1800-luvun alkupuoliskolla myös Kroatian kulttuuriin. Tuona aikana kehitetiin yhtenäinen kroatian kielen, jolla oli suunnaton merkitys myös kroatialaisen kirjallisuuden jatkuvuudulle, ja kirjallisuutta luonnehti kansallismieliset aiheet. August Šenoa hallitsi siirtymävaihetta romantiikasta realismiin, minkä takia vuosia 1865–1881 on kutsuttu ”Šenoan aikakaudeksi”.


title: Kroatian kulttuuri

text: Realismin aikakausi yhtenäisti Kroatian kirjallisuutta, sillä sinä aikana nousi esiin kirjailijoita ja teemoja jokaisesta Kroatian osasta. Se oli myös romaanikirjallisuuden kukoistuskautta, jota edustivat muun muassa Ante Kovačić, Ksaver Šandor Gjalski, Josip Kozarac ja Vjenceslav Novak. Silvije Strahimir Kranjčević oli puolestaan 1800-luvun lopun merkittävin runoilija, jonka tuotanto edustaa siirtymävaiheta moderniin runouteen. 1900-luvun vaihteen tunnetuimpia näytelmäkirjailijoita olivat Ivo Vojnović ja Josip Kosor. Janko Polić Kamovin tuotanto edusti avantgardea, vaikka varsinainen avantgarde saapui maahan vasta myöhemmin. Suositun lastenkirjailija Ivana Brlić-Mažuranićin teoksia on käännetty yli 40 kielelle.


title: Kroatian kulttuuri

text: Kroatialaisista 1900-luvun kirjailijoista merkittävimmät ovat Miroslav Krleža ja Ivo Andrić. Krleža oli poliittisesti aktiivinen ja kuvasi romaaneissaan muuttuvan Jugoslavian ongelmista. Hänen tunnetuimpiin romaaneihinsa kuuluvat "Filip Latinoviczin paluu" ja moniosainen "Zastave". Andrić puolestaan oli Bosniassa katoliselle kroaatille syntynyt kirjailija, joka asui Belgradissa ja piti itseään jugoslaavina. Hän sai 1961 Nobelin kirjallisuuden palkinnon Bosnian historiaa käsitelleestä trilogiasta.


title: Kroatian kulttuuri

text: Toisen maailmansodan jälkeen nousseista kirjailijoista 1900-luvun jälkipuoliskon huipulla oli muun muassa Kroatian modernismia edustanut Ranko Marinković. Marijan Matković oli puolestaan aikansa tuotteliaimpia näytelmäkirjailijoita ja Radovan Ivšić tunnetuin surrealisti. Vesna Parun on käännetyin kroatialainen naisrunoilija, ja Slobodan Novakin eksistentialisista romaania "Mirisi, zlato i tamjan" on kutsuttu usein Kroatian historian parhaimpiin kuuluvaksi.


title: Kroatian kulttuuri

text: Krugovi-lehden ympärille kokoontui 1950-luvulla kirjailijasukupolvi, jotka vastustivat sosialistista realismia ja kannattivat vapautta sekä esteettistä monimuotoisuutta. Razlog-lehti puolestaan keräsi 1960-luvulla intellektuelleja ja teoreetikkoja.


title: Kroatian kulttuuri

text: Nykykirjailijoista Pavlo Pavličić käsittelee jännityskirjallisuudessaan kroatialaisen yhteiskunnan muutoksia sodan jälkeen. Slavenka Drakulić kirjoittaa puolestaan poliittisesti ja yhteiskunnallisesti provokatiivisia romaaneja ja esseitä. Alankomaissa omaehtoisessa maanpaossa elävä Dubravka Ugrešić on Kroatiassa ristiriitainen kirjailija, vaikka onkin saanut ylistystä muualla.


title: Kroatian kulttuuri

text: Kroatialle tunnusmerkillisin musiikki löytyy monipuolisesta kansanmusiikkiperinteestä, joka on saanut vaikutteita monesta eri lähteestä. Varhaisimmat vaikutteet tulivat keskiajalla, jolloin unkarilaiset ja venetsialaiset hallitsivat maata.


title: Kroatian kulttuuri

text: Kansanmusiikin käytetyin soitin on kolme- tai viisikielinen tamburitza. Laulumusiikissa elävät "klapa"-laulut, jotka ovat erityisen suosittuja Splitin ympäristössä. "Klapa"-lauluja voi esittää jopa kymmenääniset kuorot, jotka esittävät harmoniassa lauluja rakkaudesta, tragediasta ja menetyksistä. Međimurjen alueella on vaikuttanut unkarilainen kansanmusiikki. Hitaita ja melankolisia kappaleita säestetään usein sitralla.


title: Kroatian kulttuuri

text: Populaarimusiikin ensimmäiset hitit synnytti 1920- ja 1930-luvuilla Vlaho Paljetak. Vuosisadan puolivälissä lempinimellä ”Mr. Morgen” tunnettu Ivo Robić saavutti suosiota Saksassa. Zagrebin chanson-koulusta tuli 1960-luvun alussa useita tunnettuja laulajia, kuten Arsen Dedić, Hrvoje Hegedušić ja Zvonko Špišić. Popyhtye Riva voitti puolestaan 1989 Eurovision laulukilpailut.


title: Kroatian kulttuuri

text: Kroatialainen elokuva-ala alkoi vasta 1900-luvun puolivälissä, vaikka ensimmäisiä elokuvia kuvattiin Kroatiassa jo 1800-luvun lopulla. Maailmansotien välisenä aikana useita kroatialaisia näyttelijöitä, kuten Zvonimir Rogoz, tekivät uraa muualla Euroopassa. Kroatian elokuvatuotanto käynnistyi Itsenäisen Kroatian valtion tukemana. Ensimmäinen täyspitkä äänielokuva oli Oktavijan Miletićin ohjaama "Lisinski" (1944).


title: Kroatian kulttuuri

text: Toisen maailmansodan jälkeen Jugoslavian kommunistihallinto perusti elokuvastudioita, joissa tehtiin useita dokumentteja ja sotaelokuvia. Kansainvälistä mainetta sai ohjaaja-käsikirjoittaja Veljko Bulajić, jonka elokuva "Juna ilman aikataulua" oli 1959 ehdokkaana Cannesin elokuvajuhlien Kultaiseen palmuun ja "Neretvan taistelu" 1969 parhaan vieraskielisen elokuvan Oscariin. Samoihin aikoihin myös kroatialaiset animaatioelokuvat saavuttivat suosiota. Dušan Vukotićin ohjaama "Surogat" voitti 1961 ensimmäisenä Yhdysvaltain ulkopuolelta tulleena elokuvana parhaan lyhytanimaation Oscarin.


title: Kroatian kulttuuri

text: Kroatian elokuva-alan tunnetuin henkilö on tuottaja Branko Lustig, joka on Yhdysvalloissa voittanut Oscar-palkinnon elokuvien "Schindlerin lista" ja "Gladiator" tuottajana.


title: Kroatian kulttuuri

text: Kroatiassa 1990-luvulla suosittuja ovat olleet Vinko Brešanin "Kako je počeo rat na mom otoku" (1996) ja "Maršal" (1999). Goran Rušinovićin "Mondo Bobo" (1997) oli ensimmäinen kroatialainen independent-elokuva. Hänen "Buick Riviera" (2008) puolestaan voitti palkinnot Pulan ja Sarajevon elokuvajuhlilla.


title: Kroatian kulttuuri

text: Kroatialaiset viestintäyritykset ovat suhteellisen vapaita. Merkittävin uutiskanava on edelleen julkinen televisio. Kroatian yleisradioyhtiö HRT on valtion omistuksessa, mutta se on menettänyt markkinaosuuttansa yksityisille kanaville. Nova TV onkin noussut Kroatian suurimmaksi televisioyritykseksi.


title: Kroatian kulttuuri

text: Kroatiassa on kuusi kansallista ja neljä paikallista päivittäin ilmestyvää sanomalehteä. Niissä käsitellään usein itävaltalaisia ja saksalaisia asioita, sillä 90 prosenttia printtimedioiden omistuksesta on kyseisissä maissa. Laajimmilla levinnyt sanomalehti on 24sata.


title: Kroatian kulttuuri

text: Kroatialaisessa keittiössä nousevat esiin Välimeren alueen, Itävallan, Balkanin, Unkarin, Italian ja Turkin vaikutteet. Ruoka on usein tuoreista aineksista valmistettua ja reippaasti suolattua. Italialaista vaikutteita on erityisesti rannikkoalueella, kun unkarilaisen, itävaltalaisen ja turkkilaisen keittiön vaikutus näkyy sisämaassa.


title: Kroatian kulttuuri

text: Kroatialainen keittiö on niin monimuotoista, että tyypillistä ruokalajia on vaikea nimetä. Adrianmeren rannikko kuuluu Välimeren keittiön alueeseen, ja siellä ruoka koostuu pääosin kaloista ja muista merenelävistä. Niitä syödään muhennoksena, paistoksina, grillattuna ja paahdettuna. Vihanneksia, palkoja ja villikasveja käytetään myös paljon. Yleisin liha on lampaanliha, mutta naudanlihaakin käytetään jonkun verran. Suosituin naudanliha-annos on "pašticada". Rannikon tunnetuin juusto on Pagin saaren suolainen paški sir.


title: Kroatian kulttuuri

text: Likan ja Gorski Kotarin alueen ruokavalio on lihapohjaista. Lihaa grillataan, paahdetaan tai keitetään papujen ja etikkasäilötyn kaalin tai nauriin kanssa. Yleisin lisäke on peruna. Koska alueella on karjankasvatusta, siellä syödään myös monia maitotuotteita, kuten Likan kuuluisaa "škripavac"-juustoa.


title: Kroatian kulttuuri

text: Pohjoisen ja keskisen Kroatian alueilla maitotuotteet ovat tärkeitä. Pehmeää lehmänjuustoa syödään hapankerman kanssa ja kuivattua juustoa paprikan tai valkosipulin kanssa. Siipikarjan- ja sianliha on käytetyimmät lihatuotteet; Zagorjen ja Zagrebin alueen tunnettu annos kalkkunaa "mlincin" kanssa. Aiemmin ruoka-annoksien lisukkeena käytettiin tattaria, hirssiä ja ohra, mutta nämä ovat harvinaistuneet.


title: Kroatian kulttuuri

text: Kroatian koillisosien Slavonian ja Baranja ruokakulttuuri keskittyy sianlihan ympärille. Lihaa syödään alueella joko pelkästään tai siitä tehdään makkaroita, pekonia, kinkkua, kamaraa tai salamimaista "kulenia". "Čobanac" on gulassi, jota tehdään useasta erilaisesta lihasta ja tarjoillaan perunoiden tai mykyjen kanssa.


title: Kroatian kulttuuri

text: Viiniä viljellään koko Kroatian alueella, mutta tyypillisimpiä ovat Dalmatian rannikon vahvat punaviinit ja Istrian valkoviinit. Hedelmä- ja yrttiviinat ovat myös tavallisia. Kroatian kahvilakulttuuri on voimakas, ja monet kahvilat ovatkin täynnä aamusta yöhön.


title: Nikica Valentić

text: Nikica Valentić (s. 24. marraskuuta 1950 Gospić) on kroatialainen poliitikko.


title: Nikica Valentić

text: Valentić kävi Zagrebin yliopiston ja liittyi INA-komppanjan jäseneksi. Vuonna 1993 hän liittyi Kroatian demokraattisen liiton jäseneksi. Tämän jälkeen hänestä tuli pääministeri. Vuonna 1994 Valentićin hallitus otti käyttöön Kroatian kunan. Valentić erosi pääministerin virasta Bosnian sodan aikoihin, kun Valentić voitti Bosnian sodan, mutta halusi silti erota virastaan.


title: Nikica Valentić

text: Vuonna 2003 Valentić yritti päästä jälleen kerran pääministerin virkaan, mutta hävisi parlamenttivaalit. Hän on kertonut vielä yrittävänsä päästä pääministeriksi.


title: Veljko Mršić

text: Veljko Mršić (s. 13. huhtikuuta 1971 Split, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija.


title: Veljko Mršić

text: Mršić pelasi urallaan kotimaansa lisäksi muun muassa Italiassa. Muun muassa Cibona Zagrebissa pelannut Mršić saavutti Kroatian itsenäistyttyä sen maajoukkueessa MM-pronssia Kanadasta 1994 ja EM-pronssia Saksasta 1993 sekä Kreikasta 1995. Atlantan kesäolympialaisissa 1996 Mršićin edustama Kroatia sijoittui seitsemänneksi.


title: Veljko Mršić

text: Pelaajauransa jälkeen Mršić on toiminut koripallovalmentajana.


title: Davorin Rudolf

text: Davorin Rudolf (s. 13. marraskuuta 1934) oli kroatialainen poliitikko ja professori.


title: Davorin Rudolf

text: Rudolf liittyi Kroatian akatemiaan, jossa hän edistyi professoriksi vuonna 1991. Hänestä tuli pääministeri vuonna 1991, mutta erosi virastaan samana vuonna.


title: Leuto A. Pajunen

text: Leuto Armas Pajunen (7. tammikuuta 1888 – 4. maaliskuuta 1950) oli suomalainen rakennusmestari, joka suunnitteli 1910–1930-luvuilla yli 30 asuinkiinteistöä Helsinkiin. Hänet tunnetaan erityisesti ns. keskuskeittiötalojen suunnittelijana ja kehittäjänä.


title: Leuto A. Pajunen

text: Helsinkiläinen Leuto A. Pajunen valmistui kaksivuotisesta Helsingin teollisuuskoulusta 1910, mutta oli jo vuodesta 1902 lähtien toiminut piirtäjänä eri toimistoissa. Yksi hänen työnantajistaan ja alalle kouluttajistaan oli rakennusmestari, sittemmin talousneuvos Heikki Kaartinen. Pajusen veli Toivo Pajunen (s. 1886) valmistui teollisuuskoulun huonerakennusosastolta vuonna 1908 ja toimi hänkin rakennusmestarina ja piirtäjänä. Veljekset suunnittelivat ja rakennuttivat taloja myös yhdessä. 1920-luvulla sekä Leuto että Toivo Pajunen asuivat itsekin Leuto Pajusen piirtämissä keskuskeittiötaloissa.


title: Leuto A. Pajunen

text: Asuintalojen lisäksi Pajunen suunnitteli kouluja, tehtaita, maatalousrakennuksia, huonekaluja, sisustusesineitä ja puuveneitä. Työnsä ohella hän toimi nuoriso-, laulu- ja urheiluseurojen sekä useiden näytelmäseurojen ja huvitoimikuntien johtajana. Hän oli myös tunnettu ja menestynyt saaristopurjehtija.


title: Leuto A. Pajunen

text: Ennen ensimmäistä maailmansotaa yli puolet Helsingin suurista asuntoyhtiöistä oli rakennusmestarien suunnittelemia. Tämä johtui mm. asuntopulan aiheuttamasta kovasta kysynnästä sekä arkkitehtien vähäisestä kiinnostuksesta pienasuntojen suunnitteluun. Kaupungissa toimi useita gryndereitä eli rakennuttaja-urakoitsijoita, jotka perustivat asunto-osakeyhtiöitä, ostivat niille tontit, suunnittelivat talot ja myivät osakkeet. Leuto A. Pajunen oli heistä ensimmäisiä. Pajunen suunnitteli ja rakennutti monia rakennuksia keskiluokan suosimaan Töölöön ja loi ratkaisuja mm. itsenäisten, työssä käyvien naisten kasvavan joukon tarpeisiin.


title: Leuto A. Pajunen

text: Taulukossa on Leuto A. Pajusen Helsinkiin suunnittelemat rakennukset, jotka on luetteloitu Suomen arkkitehtuurimuseon arkistoon. Muista lähteistä lisätyt tiedot on merkitty viitenumeroilla.


title: Buraimi

text: Buraimi () on Omanin pohjoisosan Hajarvuoriston länsipuolella, Yhdistyneiden arabiemiirikuntien rajalla sijaitseva keidaskaupunki. Se on vuonna 2006 perustetun Buraimin kuvernoraatin hallinnollinen keskus. Buraimi muodostaa myös yhden Omanin aluehallinnon 2. tason 61:stä piirikunnasta (wilaya). Buraimi sijaitsee linnuntietä noin 295 kilometriä pääkaupunki Masqatista länteen ja 120 kilometriä Dubaista eteläkaakkoon.


title: Buraimi

text: Buraimissa toimii yksityinen Buraimin yliopisto. Se vastaanotti ensimmäiset opiskelijansa lukuvuonna 2003-2004 ja siirtyi uudelle kampusalueelle lukuvuonna 2011-2012.


title: Buraimi

text: Länteen pääkaupunki Masqatista johtava valtatie R7 päättyy Buraimissa Omanin sulttaanikunnan rajalle. Rajan länsipuolella naapurina on Arabiemiraattien rajakaupunki al-Ain, johon Buraimin kaupunkirakenne on kasvanut kiinni.


title: Buraimi

text: Buraimin kaupungin väkiluku on kehittynyt seuraavasti: 62 332 (VL 2003), 60 174 (VL 2010) ja 86 000 (ennuste 7/2013). Koko Buraimin 1 223 neliökilometrin laajuisen piirikunnan väkiluku oli 63 159 as. (2010) ja 89 848 (2013), joista omanilaisten osuus oli 46,9 prosenttia.


title: Keltin voimalaitos

text: Keltin voimalaitos on Kouvolassa, Kymijoen Keltinkoskessa sijaitseva UPM:n omistama kolmiturbiininen vesivoimalaitos.


title: Keltin voimalaitos

text: Aiemmin kosken voimaa oli hyödynnetty kahdella myllyllä, jotka olivat huuhtoutuneet vuoden 1899 suurtulvan vesien mukana pois koskesta. Kosken ja rantojen omistus siirtyi samoihin aikoihin Kymi-yhtiölle. 1930-luvulla yhtiö tarvitsi lisää energiaa noin viiden kilometrin päässä sijaitseville Kuusankosken tehtailleen ja päätti rakentaa Keltinkoskeen voimalalaitoksen. Bertel Liljequistin suunnittelema laitos valmistui marraskuussa 1939 ja edustaa samaa pelkistettyä muotokieltä kuin Liljeqvistin suunnittelemat tehdasrakennukset. Vuonna 1972 voimalan eteläpuolelle valmistui valtatie 6:n silta, joka on voimalan edessä alajuoksulta katsoessa. Voimala uudistettiin vuonna 2010.


title: Tonino Picula

text: Tonino Picula (s. 31. elokuuta 1961 Mail Lošinj) oli kroatialainen poliitikko.


title: Tonino Picula

text: Picula syntyi Mail Lošinjissa, mutta muutti perheensä kanssa Šibenikiin ollessa vasta lapsi. Picula kävi Zagrebin yliopiston läpi ja liittyi SPDhin. Hän yritti jo vuonna 2000 päästä pääministeriksi, mutta hävisi parlamenttivaalit ja hänestä tuli Kroatian ulkoministeri. Vuonna 2003 Picula luopui virastaan ulkoministerinä ja jatkoi työtäänsä SPDissä. Picula liittyi Euroopan parlamenttiin vuonna 2012 ja seuraavana vuonna kun Kroatia liittyi Euroopan unioniin, Picula liittyi unionin jäseneksi.


title: Nikke Ankara

text: Nikke Ankara (oikealta nimeltään Niiles Ilmari Hiirola, s. 26. huhtikuuta 1991) on suomalainen rap-artisti.


title: Nikke Ankara

text: Nikke Ankara aloitti räppiuransa Rap SM-kisoihin osallistumisella, vuonna 2013.


title: Nikke Ankara

text: Nikke Ankara julkaisi toukokuussa 2014 esikoissinglensä ”Perjantai 13.”. Se sijoittui parhaimmillaan singlelistan yhdeksänneksi ja se sai lopulta myös kultalevyn, kun se ylitti kahden miljoonan striimausrajan. Toinen single ”Spesiaali” julkaistiin 10. lokakuuta 2014. Kappale nousi parhaimmillaan singlelistan neljänneksi ja se sai lopulta platinalevyn. Vuonna 2014 hän oli mukana myös Brädin ”Aamupala”- ja Robinin ”Parasta just nyt” -singleillä.


title: Nikke Ankara

text: 30. joulukuuta 2014 medioissa uutisoitiin Ankaran kadonneen. Tammikuun 1. päivänä 2015 hänen uutisoitiin itse ilmoittautuneensa poliisille oltuaan psykoosissa. Pian löytymisen jälkeen hän ilmoitti vetäytyvänsä julkisuudesta sekä lopettavansa musiikkiuransa. Toukokuussa 2015 hän kuitenkin pyörsi päätöksensä ja julkaisi ”Koska sä eroot” -singlen 29. toukokuuta 2015. Myös ”Koska sä eroot” -singlestä Ankaralle on myönnetty kultalevy.


title: Nikke Ankara

text: Ankaran neljäs single ”Värifilmi” julkaistiin 2. lokakuuta 2015 ja sillä vierailee Happoradio-yhtyeen solisti Aki Tykki. Kappale kertoo Ankaran psykoosiin vaipumisesta.


title: Nikke Ankara

text: Esikoisalbuminsa "Nikke tulee kotiin" hän julkaisi 20. marraskuuta 2015. Albumin kaikki kappaleet ovat Nikke Ankaran itsensä sanoittamia ja pääasiallisena säveltäjänä on toiminut Henri Lanz.


title: Nikke Ankara

text: Ankara julkaisi vuonna 2018 julkaistavalta toiselta studioalbumiltaan vuonna 2016 neljä singleä. Ensimmäinen, ”En tiiä sun nimee”, julkaistiin 7. tammikuuta 2016. Kappaleella on mukana myös laulaja Ollie. Toinen single ”Ettei nyt vaan sattuis mitään” julkaistiin 30. maaliskuuta 2016. Kolmas single ”Mona Lisa” julkaistiin elokuussa 2016 ja neljäs ”Pisamat” marraskuussa 2016.


title: Nikke Ankara

text: Vuonna 2017 Nikke Ankara oli yksi "Vain elämää" -televisiosarjan kuudennen tuotantokauden artisteista. Hän juonsi Kiss-radiokanavalla heinäkuussa 2017 viikon ajan iltapäivisin radio-ohjelmaa.


title: Nikke Ankara

text: Vuoden 2017 lopulla Nikke Ankara julkaisi uuden singlen ”Kaadutaan”, jossa on vierailevana artistina toimi Irina. Kappale oli ensimmäinen hänen oma kappaleensa "Vain elämää" -ohjelman jälkeen. Helmikuussa 2018 julkaistu ”Rikkinäinen prinsessa” -single nousi singlelistan ensimmäiselle sijalle.


title: Nikke Ankara

text: Ankaran toinen studioalbumi "Ootsä nähny Nikkee" julkaistiin 27. huhtikuuta 2018. Ennen albumin julkaisua siltä ehdittiin julkaista seitsemän singleä. Ennakkoon julkaistujen singlejen striimausmäärien myötä albumi on saavuttanut jo ennakkoon tuplaplatinarajan.


title: Priozjornoje

text: Priozjornoje () on maalaiskunta Arkangelin alueen Kargopolin piirissä Venäjällä. Sen keskuskylä Šelohovskaja sijaitsee Aänisjoen rannalla 56 kilometriä Kargopolista pohjoiseen. Kunnassa on 2 300 asukasta (vuonna 2012).


title: Priozjornoje

text: Priozjornojen kunnan pinta-ala on 699,5 neliökilometriä. Se rajoittuu etelässä Kargopolin piirin Pavlovskojen ja lännessä Oševenskojen kuntiin sekä pohjoisessa ja idässä Arkangelin alueen Plesetskin piiriin. Pinta-alasta 77,1 % on metsää ja 16,9 % maatalousmaata.


title: Priozjornoje

text: Seudulla virtaavat Äänisjoki, Vološka ja Tšurjega sekä muutamia pienempiä jokia. Nimestään huolimatta kunnan alueella ei ole järviä. Hyötykaivannaisiin kuuluvat karbonaattimineraalit, savi, hiekka ja sora. Kunnassa sijaitsee osa Filatovskin rauhoitusalueesta sekä yksi luonnonmuistomerkki.


title: Priozjornoje

text: Keskuskylän lisäksi kuntaan kuuluu 51 kylää: Afanasovskaja, Akulovskaja, Ananjinskaja, Andrejevskaja, Anukovskaja, Baranovskaja, Bronevo, Bronikovskaja, Brytšn, Bykovskaja, Fefelevskaja, Ivkin, Jerzaulovskaja, Jeskinskaja, Jevdokimovskaja, Julinskoje, Klimovskaja, Koževnikova, Kuvšinova, Lobanovskaja, Lomakino, Markovskaja, Maškinskaja Gorka, Maškinskoje Podgorje, Miškovskaja, Nikiforovskaja, Nikulinskaja, Oleševskaja, Opihanovskaja, Orehovskaja, Ostaševskaja, Ozerko, Petuhovskaja, Polutinskaja, Presleniha, Puzyrevskaja, Romanovo, Savinskaja, Savinskaja (Zimnitsy), Semenovskaja, Sitšajevskaja, Sorokinskaja, Spištšinskaja, Štšepinovo, Šulepovo, Šušerino, Terehovskaja, Toropovskaja, Trofimovskaja, Usatševskaja ja Vasiljevskaja. Šelohovskajassa on vajaat 600 asukasta. Muita suurempia keskuksia ovat lähes 500 asukkaan Usatševskaja ja yli 300 asukkaan Semenovskaja. Monissa kylissä ei ole lainkaan vakituista asutusta.


title: Priozjornoje

text: Kunnan alue käsittää historialliset Arhangelon, Bykovskajan (Troitskajan), Usatševon ja Volosovon volostit. Neuvostoaikana perustettiin Arhangelon ja Usatševon kyläneuvostot, joihin yhdistettiin pienempiä kyläneuvostoja. Arhangelon kyläneuvosto nimettiin Priozjornyiksi vuonna 1977. Nykyinen kunta on perustettu vuonna 2006.


title: Priozjornoje

text: Šelohovskajan kautta kulkee Arkangelin, Kargopolin ja Vytegran välinen asfalttipäällysteinen maantie. Kylistä on linja-autoyhteydet Kargopoliin ja Plesetskiin.


title: Priozjornoje

text: Seudun pääelinkeinot ovat maanviljely, puunhankinta ja julkiset palvelut. Maataloutta edustavat maatalousyritykset Komsomolski ja Priozjornoje, yksi yksityistila ja 831 palstaviljelmää. Puunhankintaa ja -jalostusta harjoittaa 15 yksityisyrittäjää ja kaksi kunnallista yritystä.


title: Priozjornoje

text: Keskuskylän palveluihin kuuluvat lastentarha, keskikoulu, kulttuuritalo, kirjasto, paikallissairaala, posti, pankki ja joukko kauppoja. Palveluja on myös Usatševskajassa, Semenovskajassa ja eräissä muissa kylissä.


title: Priozjornoje

text: Paikallisia nähtävyyksiä ovat Šelohovskajan ja entisen Volosovon kylän kirkot. Kylissä on myös muita vanhoja kirkkoja ja tsasounia. Majoituspalveluja tarjoaa muutama vierasmaja Šelohovskajassa.


title: Ilmari Niskanen

text: Ilmari Niskanen (s. 27. lokakuuta 1997 Kiuruvesi) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan hän on vasen laitalinkki.


title: Ilmari Niskanen

text: Niskasen kasvattajaseura on Kiuruveden Palloilijat. Hän pelasi ensimmäiset aikuisten ottelunsa 15-vuotiaana Kakkosen PK-37:ssä, josta hän siirtyi kauden 2013 lopussa Veikkausliigan Kuopion Palloseuraan. Niskanen teki ensiesiintymisensä Veikkausliigassa lokakuussa 2013 FC Honkaa vastaan. Kaudella 2014 Niskanen teki uransa ensimmäisen maalin Veikkausliigassa elokuussa Rovaniemen Palloseuraa vastaan.


title: Ilmari Niskanen

text: Niskanen on edustanut Suomen poikamaajoukkueita.


title: Frane Vinko Golem

text: Frane Vinko Golem (s. 4. lokakuuta 1938 – 11. elokuuta 2007) oli kroatialainen poliitikko ja diplomaatti.


title: Frane Vinko Golem

text: Golemista tuli ulkoministeri vuonna 1990, mutta luopui seuraavana vuonna ulkoministerin virasta. Vuonna 1992 Golem perusti hormonaalisien kirurgisairaalan ja KBC Šalatan Zagrebiin.


title: Ibri

text: Ibri () on Omanin pohjoisosan Hajarvuoriston länsiosan eteläpuolella sijaitseva historiallinen kaupunki. Se on az-Zahiran kuvernoraatin hallinnollinen keskus. Ibri on myös yksi Omanin aluehallinnon 2. tason 61:stä piirikunnasta (wilaya).


title: Ibri

text: Ibri sijaitsee linnuntietä noin 218 kilometriä pääkaupunki Masqatista länteen.


title: Ibri

text: Ibrin nimi juontuu tarinan mukaan 'ibriyyun-heimon nimestä. Heimo polveutuu puolestaan perimätiedon mukaan profeetta Hudista. Heimon nykyinen pääalue on kuitenkin al-Hamrassa lähellä Nizwaa, eikä sillä ole juurikaan tekemistä nykyisen kaupungin kanssa. Ibri oli oman piirikuntansa keskus jo ibadilaisen imamaatin aikana. 1800-luvulla sitä hallitsivat jonkin aikaa myös wahhabilaiset. Brittiläisten laivaston upseerien yrittäessä ensimmäisinä eurooppalaisina vierailla kaupungissa vuonna 1836 heidän piti kääntyä takaisin wahhabilaisten takia. Tilanne oli muuttunut siihen mennessä, kun brittijournalisti J. Morris vieraili paikalla vuonna 1955.


title: Ibri

text: Ibrin kaupungin väkiluku on kehittynyt seuraavasti: 25 000 (VL 2003) ja 30 273 (VL 2010). Koko 32 697 neliökilometrin laajuisen Ibrin piirikunnan väkiluku oli 116 416 as. (2010) ja 138 234 (2013), joista omanilaisten osuus oli 71,6 prosenttia. Kaupungin nykyiset kaksi pääasiallista heimoa ovat ya'akib ja banu kalban.


title: Rare Replay

text: Rare Replay on vuonna 2015 julkaistu videopelikokoelma Microsoftin Xbox One -konsolille. Kokoelma oikeastaan on eräänlainen videopeliyritys Raren 30-vuotissaavutus.


title: Rare Replay

text: Kokoelmassa on osa Raren ja sen edeltäjän Ultimate Play the Game:n kehittämistä peleistä aina ZX Spectrumista Xbox 360:neen.


title: Vlaho Bukovac

text: Vlaho Bukovac (alk. Biagio Faggioni; 4. heinäkuuta 1855 Cavtat, Itävalta-Unkari – 23. huhtikuuta 1922 Praha, Tšekkoslovakia) oli kroatialainen taidemaalari. Hän opiskeli taidetta Pariisissa École des Beaux-Artsissa ja palasi Kroatiaan 1893, jolloin hänestä tuli Kroatian taidemaailman johtohahmoja. Hän sai useita nuoria seuraajia ja oli perustamassa Zagrebiin suurta taidegalleriaa. Viimeiset vuotensa Bukovac toimi Prahassa taideakatemian professorina.


title: Vlaho Bukovac

text: Biagio Faggioni syntyi Cavtatissa 1855. Hänen isoisänsä oli italialainen merimies Giuseppe Faggioni, joka oli ajautunut etsimään turvaa Cavtatista kesken myrskyn ja päättänyt jäädä asumaan kaupunkiin. Sieltä hän osti pienen talon ja löysi itselleen vaimon. Giuseppe Faggionin nuorin poika Agostino asui myöhemmin talossa vaimonsa Marija Perićin ja lastensa kanssa.


title: Vlaho Bukovac

text: Biagio Faggioni vietti nuoruutensa poissa kotoa. Hänen setänsä Frano vei hänet 11-vuotiaana New Yorkiin. Pian tämän jälkeen setä kuoli ja tämän vaimo lähetti Faggionin koulun sijaan koulukotiin. Hän palasi neljä vuotta myöhemmin Cavtatiin, mutta hän ei halunnut jäädä köyhien vanhempiensa elätettäväksi, vaan lähti merelle. Faggioni päätyi "Osmi dubrovački" -nimiselle alukselle, joka purjehti reittiä Istanbul–Liverpool–Odessa. Hänen merimiesaikansa päättyi kuitenkin onnettomuuteen. Toipilasaikanaan Cavtatissa hän maalasi ensimmäiset maalauksensa vanhempiensa taloon, ja pian tämän jälkeen alkoi levitä huhuja lahjakkaasta cavtatilaisesta taiteilijasta.


title: Vlaho Bukovac

text: Faggioni lähti veljensä Jozon kanssa Peruun vuonna 1873. Siellä hän tienasi maalaamalla junanvaunuja, mutta pian hän muutti Kaliforniaan paremman työn perässä. San Franciscossa Faggioni jatkoi uraansa maalarina ja kävi ensimmäisillä maalaustunneillaan. Hän teki muotokuvia, joista saatu myönteinen palaute rohkaisi hänet palaamaan Eurooppaan opiskelemaan maalaustaidetta. Runoilija Medo Pucićin vaikutuksesta Faggioni kroatialaisti 1877 nimensä Bukovaciksi.


title: Vlaho Bukovac

text: Pucićin avulla Bukovac lähti Pariisiin 1877. Pucić oli esitellyt Bukovacin arkkipiispa Josip Juraj Strossmayerille, jolle Bukovac oli esitellyt maalauksensa "Turkkilainen nainen haaremissa". Strossmayerin taloudellisesti tukemana Bukovac pystyi muuttamaan Pariisiin. Hänet hyväksyttiin École des Beaux-Artsiin, ja jo 1878 hänen taulujaan oli esillä Pariisin salongissa. Bukovacin maalauksia oli Pariisissa esillä useita kertoja vuosina 1878–1893. Useimmat maalaukset olivat alastonkuvia, muotokuvia ja Montenegroon liittyviä aiheita. Bukovac vieraili useita kertoja myös Kroatiassa maalamassa muotokuvia ja teki useita matkoja Englantiin Vicarsin taidekauppiasveljesten ansiosta. Englantilainen rikas teollisuusmies Samson Fox osti muun muassa useita Bukovacin tauluja.


title: Vlaho Bukovac

text: Bukovac muutti 1893 Zagrebiin, missä hänestä tuli Kroatian taidemaailman keskeisimpiä hahmoja. Hän järjesti useita taidetapahtumia ja vaikutti nuorten taiteilijoiden uuteen sukupolveen. Monet nuoret ulkomailla opiskelleet taiteilijat palasivat Zagrebiin työskennelläkseen Bukovacin kanssa. Bukovac innosti nuoria taiteilijoita jättämään vanhan taideyhdistyksen ja perusti uuden kroatialaistaiteilijoiden yhdistyksen, joka järjesti 1898 suuren kroatialaistaiteilijoiden näyttelyn.


title: Vlaho Bukovac

text: Bukovac oli järjestämässä Budapestissa pidettyyn tuhatvuotisnäyttelyyn taidepaviljonkia. Bukovac vaati, että Zagrebissakin pitäisi olla oma taidemuseonsa, ja Budapestin näyttelyn jälkeen paviljonki siirrettiin Zagrebiin. Zagrebin taidepaviljonki oli alueen ensimmäinen suuri taidemuseo, ja sen asema on säilynyt myöhemminkin Kroatian merkittävimpiin kuuluvana näyttelytilana.


title: Vlaho Bukovac

text: Bukovacin kuuluisimpia Kroatiassa tehtyjä töitä oli "Kroatian uudistuminen", jonka hän teki 1896 Kroatian kansallisteatterin suojaverhoon. Siinä on kuvattuna monia panslaavilaisuutta kannattaneen illyrismin johtohenkilöitä.


title: Vlaho Bukovac

text: Vaikka Bukovac oli tuonut Kroatian taiteeseen uusia ideoita, hän joutui ristiriitaisuuksiin ainoana Pariisissa oppinsa saaneena taiteilijana Wienissä ja Münchenissä opiskelleiden kanssa. Bukovac jätti lopulta Zagrebin ajauduttuaan erimielisyyksiin Izidor Kršnjaviin kanssa ja palasi kotiseudulleen Cavtatiin, missä hän asui neljä vuotta. Hän maalasi monia maisemia Cavtatista ja Dubrovnikista ja esimerkiksi dioraaman "Kristuksen hauta". Bukovac kyllästyi kuitenkin pian Cavtatin hiljaisuuteen ja kaipasi muiden taiteilijoiden kanssa tekemäänsä yhteistyötä. Hän lähti 1902 Cavtatista Wieniin, missä hän järjesti suuren soolonäyttelyn.


title: Vlaho Bukovac

text: Bukovac sai Wienissä kutsun Prahaan, missä oli vapaana Prahan taideakatemian professorin paikka. Bukovac eli viimeiset kaksikymmentä vuottaan Prahassa ja keskittyi opetustyöhön. Hän oli tuomassa Prahaan modernistisia ajatuksia ja esitteli akatemiassa pointillismin.


title: Vlaho Bukovac

text: Bukovac vietti kesät pääosin Cavtatissa. Bukovacin ensimmäinen soolonäyttely Prahassa oli vuonna 1915. Hän kirjoitti ensimmäisen maailmansodan aikana omaelämäkerran, joka julkaistiin 1918 Zagrebissa nimellä "Moj život". Bukovac kuoli Prahassa vuonna 1922, ja hänet haudattiin Cavtattiin.


title: Vlaho Bukovac

text: Bukovac sai alkuun vaikutteita erityisesti Pariisissa näkemiltään impressionisteilta, mutta hän kehitti kuitenkin oman realistisemman tyylin. Bukovac tunnettiin erityisesti palettinsa vaaleista väreistä. Bukovacin Pariisissa työskennelleet aikalaiset kuvasivat usein modernia pariisilaista elämää, mutta Bukovacin aiheisiin kuului uskonnollisia kohtauksia, alastonkuvia ja perinteistä kroatialaista elämää.


title: Miomir Žužul

text:
Miomir Žužul (s. 19. heinäkuuta 1955 Split) oli kroatialainen poliitikko ja diplomaatti.
Žužul kävi Zagrebin yliopiston 1987 ja Harvardin yliopiston läpi vuonna 1990. Žužul oli professorina humanistisessa tiedekunnassa ja yhteiskuntatieteissä. Žužul liittyi Kroatian demokraattisen liiton jäseneksi vuonna 1987. Žužul toimi Kroatian suurlähettiläänä (1993-1996). Hän toimi myös Yhdysvaltain suurlähettiläänä (1996-2000). Hän oli liittynyt myös Kommunistiseen puolueeseen, mutta erosi siitä pian. Žužul toimi Kroatian ulkoministerinä (2003-2005). Žužul on ollut vuosina 1994 ja 1995 yksi neuvotteluryhmän jäsenistä. Žužul liittyi Euroopan turvallisuus- ja yhteistyöjärjestön jäseneksi vuonna 2007.


title: Aleksa Bjeliš

text: Aleksa Bjeliš (s. 2. helmikuuta 1947) on kroatialainen fyysikko.


title: Aleksa Bjeliš

text: Bjeliš toimi 1974 assistenttina. Hänet ylennettiin 1990-luvulla professoriksi. Nykyään hän on professorina Zagrebin yliopistossa.


title: Matrah

text:
Matrah (, joskus muodossa "Mutrah" tai "Muttrah") on Omanin sulttaanikunnan pohjoisosassa, Omaninlahden etelärannalla, aivan pääkaupunki Masqatin länsipuolella sijaitseva kaupunki. Matrah on myös yksi Omanin aluehallinnon toisen tason 61:stä piirikunnasta (wilaya), ja on osa Masqatin suurkaupunkialuetta eli Masqatin kuvernoraattia.
Matrah on vanha kauppakaupunki, joka oli Omanin talouselämän ja kaupan keskus ennen maaöljyn löytymistä. Matrahin satama, jonka osia ovat Qaboosin yleissatama (vanhan kaupungin edustalla) ja erillinen öljyterminaali (Port al-Fahl), on nykyäänkin Omanin tärkeimpiä kauppasatamia ja toisinaan myös risteilyalusten vierailupaikka. Satama-altaan rannalta alkaville Matrahin vanhoille kauppakujille (souk) on vain kolme kilometriä Omanin sulttaanin Masqatin hallintopalatsista (joka tarkkaanottaen on naapurikaupungissa ja eri piirikunnassa). Matrahin kaupungissa toimii suurehko kalamarkkina, joka palvelee omanilaisia asiakkaita ja pakastetun kalan muodossa myös ulkomaisia ostajia. Kaupunki on lähtöpiste sisämaahan suuntautuville kala- ja hedelmäkuljetuksille.


title: Matrah

text: Matrahin kaupungin väkiluku on kehittynyt seuraavasti: 153 526 (VL 2003), 150 067 (VL 2010) ja 216 578 (ennuste 7/2013). Koko 90,3 neliökilometrin laajuisen Matrahin piirikunnan väkiluku oli 150 067 as. (2010) ja 216 578 (2013), joista Omanin kansalaisten osuus oli vain 24,3 prosenttia.


title: Zagrebin piirikunta

text: Zagrebin piirikunta () on keskisessä Kroatiassa sijaitseva piirikunta.


title: Zagrebin piirikunta

text: 1100-luvulla Zagrebin piirikuntaa aloitettiin asuttamaan Kroatian kuningaskunnassa. Habsburgien monarkia kukoisti Zagrebissa ja se kesti vuosikausia. Zagreb oli myös Jugoslavian vallan alla, kunnes se päättyi Jugoslavian hajoamissodissa. Nykyään Zagrebin piirikunta on osa Kroatiaa.


title: I See Fire

text: I See Fire on Ed Sheeranin kappale. Se tehtiin vuonna 2013 ensi-iltansa saaneen elokuvan "Hobitti – Smaugin autioittama maa" soundtrackia varten. Kappale on julkaistu myös osana Sheeranin oman, vuonna 2014 julkaistun albumin "X" deluxe-versiota.


title: Korven Honka

text: Korven Honka on vuonna 1915 perustettu urheiluseura Lappeenrannan Korvenkylästä.


title: Korven Honka

text: 1900-luvun alussa tuolloin Joutsenoon kuuluneessa Korvenkylässä toimi jo työväenyhdistys, raittiusseura, nuorisoseura ja vapaapalokunta. Oma urheiluseura perustettiin raittiusseura Korvenkuokan avulla vapaapalokunnan alaisuuteen 22. tammikuuta 1915 nimellä Korvenkylän VPK:n voimistelu- ja urheiluseura Honka. Vajaa kolme kuukautta aiemmin Joutsenon kirkonkylällä oli perustettu Joutsenon Kullervo. Hongan ensimmäinen puheenjohtaja oli Iivari Torkkeli. Seuran lajeihin kuuluivat muun muassa hiihto, nyrkkeily, paini, voimistelu ja yleisurheilu. Nimi lyhennettiin Korven Hongaksi vuonna 1930 seuran itsenäistyttyä vapaapalokunnasta.


title: Korven Honka

text: Hongan tunnetuin urheilija oli painija Matti Simanainen, joka saavutti 73-kiloisten maailmanmestaruuden vuonna 1950. Hänen veljensä Mauno, Olavi ja Vaito painivat kansallisella tasolla. Myös Otto Kuvaja oli tunnettu Honkaa edustanut painija. Pikajuoksija Lyyli Porthén saavutti 100 metrin juoksun SM-hopeaa vuonna 1919. Hiihtäjä Matti Lähde oli Hongan kasvatti ja saavutti viestihiihdon olympiakultaa vuonna 1936.


title: Korven Honka

text: 2000-luvulla Hongalla on ollut toimintaa muun muassa hiihdossa, salibandyssä, suunnistuksessa ja yleisurheilussa. Seuralla on Korvenkylän Marttojen kanssa yhteinen seuratalo Korvenkylän Kurenmäentiellä.


title: Jerf el-Ahmar

text: Jerf el Ahmar () on muinainen arkeologien esille kaivama kylä, joka jäi Tishrin Dam-tekojärven alle.


title: Jerf el-Ahmar

text: Kylä on Pohjois-Syyriassa Eufrat-joen varrella. Jerf el-Ahmar ajoittuu myöhäiseen PPNA- ja varhaiseen PPNB-kauteen aikaan 9500 - 8700 cal eaa. Kaivauksissa tulivat esille pyöreiden ja neliömäisten talojen kerrostumasarjat. Ehkä ajalta 9600 cal. eaa. peräisn oleva yhteisrakennus. Kylästä on löydetty vuodelta 8000 eaa. olevaa domestikoitua ohraa. Merkittävämpi löytö lienee joukko noin vuodelta 9000 BP peräisin olevia kivilevyjä, joissa on kuvakirjoitusta muistuttavia kuvioita.


title: Tristan Lamasine

text: Tristan Lamasine (s. 5. maaliskuuta 1993 Thiais) on ranskalainen tennispelaaja. Oikeakätinen Lamasine on ollut ammattilainen vuodesta 2010 alkaen. Heinäkuussa 2015 hän on ATP-rankingissa kaksinpelissä sijalla 182, joka on hänen tähänastisen uransa paras sijoitus.


title: Tristan Lamasine

text: Lamasine on voittanut urallaan yhden ATP-tason turnauksen kaksinpelissä, vuoden 2015 Tampere Openin, jossa hän kaatoi finaalissa Brasilian André Ghemin. Lamasine ja Ghem voittivat yhdessä turnauksen nelinpelin. Grand Slam -turnauksissa Lamasine on ollut parhaimmillaan toisella karsintakierroksella Ranskan avoimissa ja Wimbledonissa. Nelinpelissä hän on saavuttanut kaksi ATP-turnausvoittoa.


title: Tristan Lamasine

text: Lamasinen valmentajana toimii Laurent Raymond.


title: Neuvostoliiton 67. kivääridivisioona

text: Neuvostoliiton 67. kivääridivisioona oli Neuvostoliiton puna-armeijan (myöhemmin Neuvostoliiton asevoimien) jalkaväkidivisioona.


title: Neuvostoliiton 67. kivääridivisioona

text: Divisioona muodostettiin vuonna 1923 Leningradin sotilaspiirin militiaprikaateista muodostetusta 20. kivääridivisioonasta uudelleen nimeämällä 21. toukokuuta 1936.


title: Neuvostoliiton 67. kivääridivisioona

text: Kesäkuussa 1941 Saksan aloittaessa operaatio Barbarossan divisioona kuului Balttian erityissotilaspiirin alaiseen 27. armeijaan. Divisioonan tehtävänä oli Liepājan alueen puolustaminen. Saksan 291. jalkaväkidivisioonan saavuttaessa kaupungin 23. kesäkuuta alkoi kolmipäiväinen taistelu kaupungin hallinnasta, mikä päättyi saksalaisten voittoon. Taistelun jälkeen divisioonan jäänteet vetäytyivät Kuurinmaan halki kohti Riikaa. Divisioonankomentaja eversti tai kenraalimajuri Nikolai Dedaev sai surmansa 27. kesäkuuta 1941. Kärsittyään taisteluissa raskaita tappioita divisioona lakkautettiin 19. syyskuuta 1941.


title: Neuvostoliiton 67. kivääridivisioona

text: Divisioona muodostettiin uudelleen syyskuussa 1941 ja se osallistui taisteluihin suomalaisia vastaan. Divisioona kuului Pohjois-Norjaa miehittäneeseen 14. armeijaan toukokuussa 1945.


title: Neuvostoliiton 67. kivääridivisioona

text: Vuonna 1957 divisioona nimettiin 116. motorisoiduksi kivääridivisioonaksi ja se lakkautettiin 1960.


title: Lannemezan

text: Lannemezan on kunta Lounais-Ranskassa Hautes-Pyrénées'n departementissa Midi-Pyrénées'n alueella. Kunnan alueella sijaitsee Gargasin luola (Grottes de Gargas), josta on löydetty arviosta 27 000 vuotta vanhoja kädenjälkimaalauksia.


title: Puksoozero

text: Puksoozero () on maalaiskunta ja sen keskustaajama Arkangelin alueen Plesetskin piirissä Venäjällä. Se sijaitsee samannimisen järven rannalla 26 kilometriä Plesetskistä kaakkoon. Kunnassa on 1 100 asukasta (vuonna 2012), joista lähes kaikki asuvat Puksoozeron taajamassa.


title: Puksoozero

text: Puksoozeron kunnan pinta-ala on 2 130,58 neliökilometriä. Se rajoittuu lännessä Plesetskin piirin Plesetskin ja Mirnyin sekä pohjoisessa Tarasovskojen kuntiin, idässä Arkangelin alueen Šenkurskin ja etelässä Njandoman piireihin. Pinta-alasta 99,5 % on metsää.


title: Puksoozero

text: Kunnan alue on kumpuilevaa tasankoa. Siellä on paljon soita ja karsti-ilmiöitä. Jokia ovat Jemtsaan laskeva Mehrenga ja sen sivujoet Puksa ja Šorda. Hyötykaivannaisiin kuuluvat karbonaattimineraalit, hiekka ja sora.


title: Puksoozero

text: Keskustaajaman lisäksi kuntaan kuuluu Beloje Ozeron asutus. Yli puolet väestöstä on vanhuksia. Vuosina 2009–2012 väkiluku laski yli kolmanneksella.


title: Puksoozero

text:
Taajaman asukasluvun kehitys
Puksoozero on saanut alkunsa vuonna 1930 Neuvostoliiton maatalouden kollektivisoinnin aikana karkotettujen ”kulakkien” asutuksesta. Vuonna 1936 sinne alettiin rakentaa vankityövoimalla rautatietä Puksan asemalta. Vuonna 1939 valmistui Oneglagin vankien rakentama selluloosatehdas. Vuodesta 1942 lähtien Puksoozero kuului Kargopollagin alaisuuteen ja vuodesta 1954 se toimi Mehrengan vankileirihallinnon (Mehrenlag) keskuksena. Vuonna 1944 Puksoozero sai kaupunkimaisen taajaman statuksen.


title: Puksoozero

text: Neuvostoliiton hajoamisen jälkeen kannattamattomaksi osoittautunut sellutehdas lopetti toimintansa vuonna 1994. Samalla suljettiin myös jäljellä olleet kolme vankisiirtolaa. Puksoozeron taajama jäi lähes kokonaan vaille työpaikkoja ja suurin osa sen asukkaista muutti pois. Puksoozerosta kauas itään ulottunut rautatieverkosto purettiin ja sen varrella sijainneet asutukset lakkautettiin. Mehrengan rautatie suljettiin lopullisesti vuonna 2002. Puksoozero menetti kaupunkimaisen taajaman aseman vuonna 2013.


title: Puksoozero

text: Puksoozeroon johtaa asfaltoitu maantie Plesetskistä. Taajamasta on linja-autoyhteys piirikeskukseen.


title: Puksoozero

text: Seudun tärkein elinkeino on puunhankinta. Puksoozeron taajamassa toimii leipomo. Maataloutta edustavat yksityiset palstaviljelmät. Palveluihin kuuluvat koulu, kirjasto, pieni poliklinikka ja joukko kauppoja.


title: Troy Deeney

text: Troy Deeney (s. 29. kesäkuuta 1988) on englantilainen jalkapalloilija, joka pelaa hyökkääjänä Watfordissa. Kaudella 2014–2015 Deeney sijoittui Englannin mestaruussarjan maalipörssissä toiseksi, ja auttoi joukkueensa nousemaan Englannin Valioliigaan.


title: Dušan Vukotić

text: Dušan Vukotić (7. helmikuuta 1927 Bileća, Serbien, kroaattien ja sloveenien kuningaskunta – 8. helmikuuta 1998 Krapinske Toplice, Kroatia) oli kroatialainen animaattori sekä elokuvaohjaaja ja -käsikirjoittaja. Vukotić tuli tunnetusti useista lyhyistä animaatioelokuvistaan, joista "Surogat" palkittiin parhaan lyhytanimaation Oscar-palkinnolla. Myöhemmin urallaan hän siirtyi myös täyspitkiin elokuviin.


title: Dušan Vukotić

text: Vukotić syntyi vuonna 1927 Bilećassa, nykyisessä Bosnia ja Hertsegovinassa. Hän muutti nuorena usein ja sai peruskoulutuksensa kroatilaisissa Šibenikin ja Gospićin sekä bosnialaisessa Bihaćin kaupungissa.


title: Dušan Vukotić

text: Vukotić muutti 1948 Zagrebiin opiskelemaan arkkitehtuuria. Hän elätti itseänsä tekemällä karikatyyreja zagrebilaisiin lehtiin ja sai lopulta paikan satiirisesta viikkolehdestä Kerempuhista. Lehti rupesi tuottamaan myös animaatioelokuvia ja perusti ensimmäisen elokuvansa jälkeen Duga-nimisen animaatioyhtiön. Sille Vukotić teki ensimmäisen animaatioelokuvansa "Kićo" (1951). Vaikka yritys pärjäsi suhteellisen hyvin, se likvidoitiin kansallisen talouskriisin takia. Vukotić kiinnostui animaatioelokuvan mahdollisuuksista ja teki 30 sekuntia pitkiä mainoselokuvia asunnossaan Nikola Kostelacin kanssa. Niiden ansiosta Vukotić sai paikan Studio crtanog filma -studiosta.


title: Dušan Vukotić

text: Vukotićin ensimmäinen elokuva uuden studion kanssa oli "Nestašan robot" (1956). Studion elokuvia esiteltiin 1958 Cannesin elokuvajuhlilla, ja ne menestyivät siellä todella hyvin. Seitsemästä elokuvasta kolme oli Vukotićin ohjaamia. Hänen seuraavia elokuviaan olivat yhdysvaltalaisia gangsterielokuvia parodioinut "Koncert na mašinsku pušku" (1958) ja "Surogat" (1961), josta Vukotić sai ensimmäisenä ei-yhdysvaltalaisena parhaan lyhytanimaation Oscarin. Palkinto toi Vukotićille maailmanlaajuista kuuluisuutta, ja häntä alettiin kohdella Jugoslaviassa eräänlaisena sankarina. Hänet kutsuttiin pitämään luentoja ja osallistumaan erilaisiin palkintoraateihin ja komiteoihin. Vukotić oli uudestaan ehdolla vuonna 1964 elokuvasta "Igra", joka yhdisti ihmisnäyttelijöitä ja animaatiota.


title: Dušan Vukotić

text: Vukotić siirtyi 1960-luvun lopun jälkeen täyspitkiin näytelmäelokuviin ja ohjasi enää harvoin lyhytelokuvia. Hänen ohjaustöihinsä lukeutuivat lastenelokuva "Sedmi kontinent" (1966), toimintaelokuva "Akcija Stadion" (1977) ja tieteisparodia "Gosti iz galaksije" (1981). Hän opetti myös viimeisinä vuosina Zagrebin elokuvakoulussa, missä jatkoi 1980-luvun lopussa tapahtuneeseen eläköitymiseen.


title: Dušan Vukotić

text: Vukotić kuoli vuonna 1998, jolloin hän oli suunnittelemassa täyspitkää Tšekkosloviakassa tehtävää animaatioelokuvaa.


title: Zdenko Škrabalo

text: Zdenko Škrabalo (s. 4. elokuuta 1929 Sombor – 12. tammikuuta 2014 Zagreb) oli kroatialainen poliitikko.


title: Zdenko Škrabalo

text: Škrabalo kävi Zagberin yliopiston läpi ja toimi lääkärinä vuonna 1953. Hän kävi seminaarin Saksassa. Škrabalo kävi myös useita kouluja läpi, kuten Lontoossa, Leuvenissa, Bostonissa ja Torontossa. Škrabalo työskenteli Maailman terveysjärjestön neuvonantajana. Škrabalo liittyi Kroatian akatemiaan vuonna 1992. 1990-luvulla Škrabalosta tuli poliitikko ja lopulta ulkoministeri. Škrabalosta tuli myöhemmin professori vuonna 1996. Škrabalo jätti viransa ja jäi eläkkeelle.


title: Zdenko Škrabalo

text: Škrabalo kuoli Zagrebissa vuonna 2014.


title: Pimeys (yhtye)

text: Pimeys on vuonna 2011 perustettu suomalainen rockyhtye, joka nousi pinnalle kriitikoiden ylistämän esikoisalbuminsa "Muut on jo menneet" myötä. Myös yhtyeen toinen kokopitkä, "Aika tihentyy" sai kriitikoilta varsin hyvän vastaanoton.


title: Pimeys (yhtye)

text: Yhtyeen musiikki on omintakeista pop rockia. Kappaleiden kirjoittamisesta vastaavat niin ikään laulajan roolissa vuorottelevat Joel Mäkinen (kosketinsoittimet) ja Pekka Nisu (kitara). Yhtyeen jäsenet ovat kotoisin Lahdesta, Heinolasta ja Huittisista. Yhtyeen jäsenistä Jukkis Virtanen työskentelee IT-alalla ja Tuomo Laakso kuvataiteilijana.


title: Manuel Lanzini

text: Manuel Lanzini (s. 15. helmikuuta 1993 Ituzaingó) on argentiinalainen jalkapalloilija, joka edustaa Englannin valioliigassa pelaavaa West Ham Unitedia. Pelipaikaltaan oikeajalkainen Lanzini on hyökkäävä keskikenttäpelaaja.


title: Manuel Lanzini

text: Lanzinin kasvattajaseura on River Plate. Hän pelasi seuran edustusjoukkueessa vuosina 2010-2014 84 ottelua tehden 12 maalia ja voittaen Torneo Finalin vuonna 2014. Vuosina 2011-2012 Lanzini oli lainassa brasilialaisessa Fluminensessa, jossa hän oli mukana voittamassa vuoden 2012 Campeonato Cariocaa. Elokuussa 2014 Lanzini siirtyi arabiemiirikuntalaiseen Al Jazira Clubiin.


title: Manuel Lanzini

text: Heinäkuussa 2015 Lanzini siirtyi kauden 2015-2016 kestävälle lainalle Valioliigan West Ham Unitediin.


title: Manuel Lanzini

text: Lanzini kuului vuonna 2013 Argentiinan alle 20-vuotiaiden maajoukkueeseen. Hän pelasi siinä viisi ottelua tehden kaksi maalia.


title: Manuel Lanzini

text: Fluminense


title: Manuel Lanzini

text: River Plate


title: Swimrun

text: Swimrun (uintijuoksu) on moniosuuksinen kilpailu, jossa osallistujat juoksevat maastossa ja uivat avovedessä merkittyä reittiä pitkin vaihtaen useasti juoksuosuudelta uintiin ja päinvastoin.


title: Swimrun

text:
Swimrun alkoi Ruotsissa 2002 kun Anders Malm, utöläishotellin omistaja ja hänen henkilökuntaansa kuuluneet veljekset saivat idean haastaa toisensa Tukholman saaristossa. Haasteessa osallistujien oli määrä läpäistä saaristoreitti Sandhamnista Utöhön. Vuonna 2006 ideasta julkistettiin virallinen kilpailu nimeltään "Ö till ö". Nimensä mukaisesti kilpailu etenee saarelta toiselle.
Ö Till Ö on arvioitu yhdeksi maailman rankimmista kestävyysurheilukilpailuista ja sitä pidetään swimrunin maailmanmestaruuskilpailuna. Päästäkseen Ö till ö:hön joukkueen täytyy läpäistä karsinta, joka muistuttaa Havaijin Ironman World championship -kisan karsintaa.


title: Swimrun

text: Ruotsissa swimrunista on tullut uudentyyppinen kestävyyslaji joka on koonnut huomattavan kannatuksen kasvavasta kestävyysurheilu- ja triathlonharrastajajoukosta. Ruotsissa järjestetään vuonna 2015 lukuisia kilpailuja, joista monet ovat jo vuosittain toistuvia. Kansainvälinen kiinnostus lajiin on kasvussa, ja muissa maissa järjestetään vuonna 2015 tiettävästi kahdeksan kisaa. Näistä kaksi on Suomessa, Porkkala Swimrun (25.7.) ja Solvalla Swimrun (19.9.).


title: Swimrun

text: Swimrunille on omaleimaista että sitä harrastetaan aina ulkona ja avovedessä. Tavoitteena on edetä lähtöpisteestä maaliin määrättyä reittiä pitkin. Swimrun on moniosuuksinen eli lajien välillä vaihdetaan useita kertoja. Kaikki välineet on kuljetettava omin voimin mukana lähdöstä maaliin. Kelluntavälineet on sallittu, kooltaan kuitenkin enintään 100 cm × 60 cm.


title: Swimrun

text: Turvallisuuden vuoksi swimrunissa kilpaillaan yleensä joukkueittain. Kilpailuihin voi osallistua mies- nais- ja sekajoukkuein.


title: Swimrun

text: Maastolajiluonteensa vuoksi swimrunissa ei ole vakiopituisia reittejä, määrättyjä uinti- tai juoksumatkoja, eikä vaihtojen määrää ole säädelty muiden uintia ja juoksua yhdistävien lajien, aquathlonin, biathlen tai triathlonin tavoin.


title: Swimrun

text: Vuosien varrella Suomesta on käynyt useita urheilijoita ja joukkueita Ö till Ö:ssä. Esimerkiksi ensimmäisen virallisen Ö till Ö -kisan voittajajoukkue 2006 oli suomalainen Team Sandhamn, johon kuuluivat Petri Forsman ja Ville Niemelä. Tarinan mukaan kellukkeiden kokoa rajoittava sääntö syntyi sen jälkeen kun ”suomalaistiimi oli kauhonut Nokian kännyköiden mallisilla uimapatjoilla myötätuulessa muista ohi”.


title: Swimrun

text: Suomen ensimmäinen varsinainen swimrun-kilpailu, Solvalla Swimrun, järjestettiin 4.10.2014 näyttämönään Nuuksion kansallispuiston ja sen ympäristön erämaalammet ja -järvet. Kisaan osallistui 16 joukkuetta, ja mukana oli kilpailijoita myös Ruotsista ja Australiasta. Reitti oli kokonaispituudeltaan noin 27 kilometriä maastojuoksua ja noin 4 kilometriä uintia.


title: Swimrun

text: Laji on kerännyt nopeasti uusia harrastajia ja Suomen toinen kisa, Porkkala Swimrun kokosi listoille 54 ilmoittautunutta joukkuetta. Porkkala Swimrun järjestettiin 25.7.2015 Upinniemen seudun ja Linlon välisessä saaristossa. Kolmas varsinainen kilpailu oli 19.9.2015 toista kertaa järjestetty Solvalla Swimrun, johon osallistui 66 joukkuetta. Solvalla Swimrun oli myös Ö till Ö:n karsintakilpailu.


title: Swimrun

text: Kesälle 2016 on tulossa aiempien lisäksi uusia kilpailuja. Lapissa, Äkäslompolossa järjestetään uusi Midnight Sun Swimrun 2.7.2016 sekä Espoon Luukiissa järjestettävä Järvestä Järveen swimrun Lake to Lake elokuun 14.2016.


title: Swimrun

text: Kesän 2017 kilpailukalenteri Suomessa näyttää seuraavalta (tilanne 2017):


title: Jokisurviainen

text: Jokisurviainen ("Brachycercus harrisellus") on päivänkorentojen lahkoon kuuluva laji. Ruumis on väriltään harmaanruskea. Silmien päällä on pienet okat ja ylempänä otsassa isompi oka. Toinen kiduspari on muiden kidusparien päällä. Jokisurviaista esiintyy Pohjanmaan ja Kainuun alueen suurissa joissa.


title: Giovanni Evangelisti

text: Giovanni Evangelisti (s. 11. syyskuuta 1961 Rimini) on italialainen uransa päättänyt pituushypyn olympiamitalisti. Urallaan Evangelisti oli 179 senttimetriä pitkä ja painoi 70 kilogrammaa.


title: Giovanni Evangelisti

text: Evangelistin uran suurin saavutus on olympiapronssimitali vuoden 1984 kesäolympialaisista Los Angelesista tuloksella 824. Vuoden 1988 kesäolympialaisissa Soulissa hän oli neljäs ja vuoden 1992 kesäolympialaisissa Barcelonassa hän jäi karsintaan. Evangelisti kilpaili urallaan kolmissa ulkoratojen MM-kilpailuissa. Sisäratojen MM-kilpailuista Evangelisti saavutti kolme pronssia vuosilta 1985, 1987 ja 1991.


title: Giovanni Evangelisti

text: Ulkoratojen EM-kilpailuista Evangelisti saavutti yhden mitalin, pronssia vuodelta 1986 Stuttgartista. Sisäratojen EM-kilpailuista hän saavutti hopean vuodelta 1987 Liévinistä sekä kaksi pronssia vuosilta 1982 ja 1988. Vuoden 1991 Välimeren kilpailuista Evangelisti saavutti pronssia.


title: Giovanni Evangelisti

text: Evangelistin ennätys on vuonna 1987 San Giovanni Valdarnossa hypätty 843.


title: Giovanni Evangelisti

text: Menestyksekkäästä urastaan huolimatta Evangelisti muistetaan ehkä parhaiten vuoden 1987 MM-kilpailuissa tapahtuneesta tapauksesta. Italialaiset toimitsijat mittasivat Evangelistin arviolta 790 senttimetriä pitkän viimeisen kierroksen hypyn tulokseksi 838 cm ja näin pronssimitali meni alun perin hänelle. Lopulta pronssimitalin sai kuitenkin 833 senttimetriä hypännyt Larry Myricks.


title: Pohjansurviainen

text: Pohjansurviainen ("Metretopus borealis") on päivänkorentojen lahkoon kuuluva laji. Se oli ehkä olemassa jo jääkauden aikana. Sen tuntosarvet ovat lyhyet. Etukynsissä on lovet. Ruumis on väriltään vaalenhiekanruskea ja sen takaosassa on tummia kuvioita. Aivan ruumiin takaosassa on teräviä piikkejä. Pohjansurviaista esiintyy Pohjois-Suomessa reheväkasvustoisissa kirkasvetisissä joissa.


title: Zdravko Mršić

text: Zdravko Mršić oli (s. 11. toukokuuta 1936 Mostar) kroatialainen poliitikko ja Kroatian ensimmäinen ulkoministeri.


title: Zdravko Mršić

text: Mršić kävi Zagrebin yliopiston. Hän nousi Kroatian ensimmäiseksi ulkoministeriksi, mutta erosi samana vuonna.


title: Haima (Oman)

text: Haima () on Omanin aavikkoisessa keskiosassa sijaitseva, etelään johtavan päätien varren pikkukaupunki. Se on al-Wustan kuvernoraatin hallinnollinen keskus. Haima on myös yksi Omanin aluehallinnon 2. tason 61:stä piirikunnasta (wilaya). Hayma sijaitsee linnuntietä noin 470 kilometriä pääkaupunki Masqatista etelälounaaseen. Sulttaanikunnan eteläosan Salalaan on vastaavasti linnuntietä noin 400 kilometriä.


title: Haima (Oman)

text: Haiman kaupungin väkiluku on kehittynyt seuraavasti: 1 294 (VL 2003) ja 3 063 (VL 2010). Koko laajan (53 226 km) Haiman piirikunnan väkiluku oli 10 473 as. (VL 2010) ja 8 059 (2013), joista omanilaisten osuus oli vain 26,4 prosenttia.


title: Sotakuvaaja (täsmennyssivu)

text: Sotakuvaaja voi viitata seuraaviin:


title: J. G. von Schrowe

text: Johan Gerhard von Schrowe (3. tammikuuta 1864 Joutsa – 17. maaliskuuta 1925 Savonlinna) oli kunnanlääkäri sekä alue- ja piirilääkäri, joka toimi aatelissäädyn edustajana valtiopäivillä.


title: J. G. von Schrowe

text: Von Schrowen vanhemmat olivat nimismies Johan Henrik von Schrowe ja Charlotta Sjöholm ja puoliso vuodesta 1895 Lydia Alina Lindberg. Runoilija Uno von Schrowe (1853–1886) oli hänen veljensä ja eversti Mauno von Schrowe (1896–1955) hänen toisen veljensä poika. Ylioppilaaksi von Schrowe tuli Jyväskylän lyseosta ja valmistui lääketieteen kandidaatiksi 1893 ja lisensiaatiksi 1898. Von Schrowe toimi kunnanlääkärinä Parikkalassa 1892–1909 ja sitten alue- ja piirilääkärinä 1909–1925 Tampereella, Torniossa ja Savonlinnassa.


title: J. G. von Schrowe

text: Von Schrowe edusti aatelissäätyä valtiopäivillä vuosina 1894, 1897, 1900, 1904–1905 ja 1905–1906. Parikkalan aikana nuorsuomalainen von Schrowe osallistui myös kunnallispolitiikkaan, toimien muun muassa kuntakokouksen esimiehenä 1899–1903. Hän esitti ajatuksen parikkalalaisten omasta lehdestä, joka toteutui vuonna 1908, samoin kuin yhteiskoulusta, joka perustettiin 1907.


title: Aleksei Zolotarjov

text: Aleksei Ivanovitš Zolotarjov (, s. 24. heinäkuuta 1969 Nekrasovka, Moskovan lounainen hallintopiiri, Neuvostoliitto) on venäläinen puolustajana pelaava jääpalloilija, joka edusti urallaan pisimpään venäläistä Moskovan Dynamoa ja ruotsalaista söderhamnilaista Brobergs IF:ää.


title: Aleksei Zolotarjov

text: Aleksei Zolotarjovin nuorempi veli Andrei on myös ollut jääpalloilija. Hän on pelannut Venäjän jääpallomaajoukkueessa ja saavuttanut 5 maailmanmestaruutta.


title: Aleksei Zolotarjov

text: Seurajoukkueissa


title: Aleksei Zolotarjov

text: Maajoukkueessa


title: Saint-Bertrand-de-Comminges

text:
Saint-Bertrand-de-Comminges on kunta Lounais-Ranskassa Haute-Garonnen departementissa Midi-Pyrénées’n alueella. Kunnan alueella sijaitsee roomalaisten rakentaman Lugdunum Convenarumin kaupungin raunioita. Saint-Bertrand-de-Commingesin 1000-luvulta peräisin oleva katedraali kuuluu Unescon maailmanperintöluetteloon osana Santiago de Compostela pyhiinvaellusreittiä Ranskassa. Kunnassa asuu noin 250 ihmistä.
Saint-Bertrand-de-Comminges on valittu kauneimpien ranskalaiskylien järjestön "Les Plus Beaux Villages de France" jäseneksi.


title: Chamaeleo namaquensis

text: Chamaeleo namaquensis (, ) on maassa elävä kameleonttilaji, jota tavataan Etelä-Afrikassa, Namibiassa ja Angolassa kuivilla hiekka- ja pensaikkoalueilla. Se on tavallisesti harmaa tai ruskea ja kooltaan noin 15 senttimetriä. IUCN on luokitellut sen uhanalaisuudeltaan elinvoimaiseksi lajiksi.


title: Chamaeleo namaquensis

text: "Chamaeleo namaquensis" on väritykseltään tavallisesti harmaa ja ruskea. Sen kyljissä on kuusi vaaleaa laikkua, selässä kolmiomaisia tummia laikkuja ja kaulassa punaisia tai keltaisia raitoja. Lajilla on suhteellisen suuri pää ja lyhyt häntä. Häntä ei toimi tarttumavälineenä, toisin kuin puussa elävillä kameleonttilajeilla. Lajin naaraat ovat pituudeltaan noin 16 senttimetriä ja urokset 14 senttimetriä.


title: Chamaeleo namaquensis

text: Lajia tavataan Karoon alueella Etelä-Afrikassa (Pohjois-Kap ja Länsi-Kap), Namibiassa sekä Namibin aavikolla Etelä-Angolasta aina Etelä-Afrikkaan saakka. Sen levinneisyysalueen laajuus on kaikkiaan noin 600 000 km². Sitä tavataan hiekka- ja pensaikkoalueilla, ja se viettää suurimman osan ajastaan maassa. Kuumina päivinä se saattaa kiivetä pensaiden oksille tai kiville paistattelemaan.


title: Chamaeleo namaquensis

text: "Chamaeleo namaquensis" on kehittynyt selviytymään kuumissa olosuhteissa. Se saattaa kaivaa koloja hiekkaan saavuttaakseen pintakerroksen alla olevan viileämmän hiekan. Se käyttää hyödykseen myös muiden eläimien tekemiä koloja. Laji pystyy juoksemaan nopeasti, ja se saalistaa mitä hyvänsä tarpeeksi pientä nieltäväksi. Se pyydystää esimerkiksi heinäsirkkoja, kovakuoriaisia, pieniä käärmeitä ja skorpioneja. Aikuiset yksilöt voivat joskus syödä oman lajinsa pienempiä yksilöitä. Saaliinsa laji ottaa kiinni pitkällä kielellään. Laji parittelee kolmisen kertaa vuodessa ja naaras munii 6–22 munaa kerrallaan. Munien kuoriutumiseen hiekassa menee kolmesta neljään kuukautta, jonka ajan naaraan uskotaan vartioivan munintapaikkaa. Nuoret yksilöt tulevat lisääntymiskykyisiksi 5–7 kuukauden ikäisinä.


title: Chamaeleo namaquensis

text: Kansainvälisen luonnonsuojeluliiton mukaan "Chamaeleo namaquensis" on elinvoimainen laji. Sitä tavataan suhteellisen suurella alueella, ja sillä ei ole selviä uhkia. Lajia myydään lemmikiksi, ja osa myyntiin menevistä yksilöistä kerätään luonnosta. Niitä kasvatetaan myös vankeudessa. CITES valvoo lajilla käytävää kauppaa, jota ei kuitenkaan pidetä suurena uhkana lajille. Tulevaisuudessa lajin elinympäristön muuttuminen ilmastonmuutoksen myötä saattaa uhata lajia.


title: Tarascon-sur-Ariège

text: Tarascon-sur-Ariège on kunta Lounais-Ranskassa Ariègen departementissa Midi-Pyrénées'n alueella. Se sijaitsee Ariège-joen varrella. Kunnassa on 13 hehtaarin laajuinen esihistoriallinen teemapuisto "Parc pyrénéen de l'art préhistorique".


title: Khasab

text: Khasab () on Omanin pohjoisosan Hajarvuoriston pohjoispäässä, Persianlahden suuaukon eli Hormuzinsalmen etelärannalla sijaitseva kaupunki. Khasab on Musandamin kuvernoraatin hallintokeskus. Khasab on myös yksi Omanin aluehallinnon 2. tason 61:stä piirikunnasta (wilaya). Khasab sijaitsee linnuntietä 370 kilometriä pääkaupunki Masqatista luoteeseen.


title: Khasab

text: Khasabin kaupungin väkiluku on kehittynyt seuraavasti: 12 049 (VL 2003) ja 12 069 (VL 2010). Koko Khasabin piirikunnan väkiluku oli 18 151 as. (VL 2010) ja 23 211 (2013), joista omanilaisten osuus oli 66,2 prosenttia.


title: Rauno Kuusisto

text: Rauno Kuusisto (s. 1957) on professori, joka toimii Puolustusvoimien tutkimuslaitoksen informaatiotekniikkaosaston johtajana, informaatioturvallisuuden dosenttina Jyväskylän yliopistossa sekä verkostopuolustuksen dosenttina Maanpuolustuskorkeakoulussa.


title: Branko Lustig

text: Branko Lustig (s. 10. kesäkuuta 1932 Osijek) on kroatialainen elokuvatuottaja. Hän on voittanut kaksi Oscar-palkintoa.


title: Branko Lustig

text: Lustig syntyi juutalaisperheeseen Osijekissa nykyisessä Kroatiassa. Lustigin isä Mirko oli hovimestari ja äiti puolestaan kotiäiti. Perhe joutui toisen maailmansodan aikana keskitysleireille, joilta Lustig ja hänen äitinsä selvisivät hengissä, mutta muut perheenjäsenet kuolivat. Lustig opiskeli Zagrebin yliopistossa.


title: Branko Lustig

text: Lustig aloitti uransa elokuva-alalla apulaisohjaajana vuonna 1955. Vuonna 1956 Lustig työskenteli tuotantopäällikkönä draamaelokuvassa "Ne okreći se, sine", joka voitti kolme Golden Arena -palkintoa. Lustig meni naimisiin Mirjana Lustigin kanssa vuonna 1970. Lustig jatkoi työtään tuotantopäällikkönä elokuvassa "Viulunsoittaja katolla" (1971) sekä Herman Woukin romaaneihin perustuvissa televisiosarjoissa "Sodan tuulet" (1983) ja "Sodan muisto" (1988). Lustig muutti Yhdysvaltoihin vuonna 1988. Hän tuotti vuonna 1993 julkaistun elokuvan "Schindlerin lista". Lustig voitti toisen Oscar-palkinnon elokuvasta "Gladiator". Hän jatkoi uraansa elokuvien "Rauhantekijä" (1997), "Hannibal" (2001) ja "Isku Mogadishuun" (2001) tuottajana. Vuonna 2008 Lustig perusti Six Point Films -tuotantoyhtiön.


title: RGMusic Records

text: RGMusic Records on saksalainen tanssimusiikkiin erikoistunut levymerkki, jonka omistaa Robert Gecsey. Se perustettiin vuonna 2005. Levymerkki julkaisee muun muassa handsup-, trance- ja dancecoremusiikkia. RGMusic Recordsin tunnetuimpiin artisteihin kuuluvat mm. Robert G., Phillip ja 69Rave!rz. Yhtiö julkaisee vuosittain sen edustamiin musiikkilajeihin perustuvia kokoelmalevyjä, esimerkiksi Hands Up Party Dance Selection.


title: RGMusic Records

text: Levymerkin musiikkia jakelee maailmanlaajuisesti Feiyr.com.


title: Marko Marulić

text: Marko Marulić (; 18. elokuuta 1450 Split, Venetsian tasavalta – 6. tammikuuta 1524 Split, Venetsian tasavalta) oli kroatialainen runoilija ja kristillinen humanisti. Hän kirjoitti sekä kristillisiä moraaliteoksia sekä runoja. Marulićin tunnetuin teos on runoelma "Judita", joka oli ensimmäinen painettu kroatiankielinen kirja.


title: Marko Marulić

text: Marulić syntyi aatelissukuun ja opiskeli Padovassa klassisia kieliä, kirjallisuutta ja filosfofiaa. Palattuaan Splitiin hän teki uran virkamiehenä, oppineena ja kirjailijana.


title: Marko Marulić

text: Marulić kirjoitti didaktiset työnsä latinaksi, ja niitä käännettiin useille eurooppalaisille kielille. Ne käsittelivät käytännön kristinuskoa ja heijastivat stoalaista ajattelua. Hänen tunnetuimmat kristilliset teoksensa olivat "De institutione bene uiuendi per exempla sanctorum", joka oli kokoelma moraaliopetuksia ja anekdooteja Vanhasta ja Uudesta testamentista, "Euangelistarium", jossa hän käsitteli kristillistä etiikkaa, ja "De humilitate et gloria Christi", jossa hän pyrki antamaan esimerkkejä hyveellisestä elämästä.


title: Marko Marulić

text: Marulićin emrkittävin kansankielinen runoelma oli "Istoria sfete udovice Judit u versih harvacchi slozena", joka tunnetaan usein vain nimellä "Judita". Hän kirjoitti sen 1501, ja se julkaistiin 1521. Se oli ensimmäinen kroaatiksi kirjoitettu julkaistu teos, ja se käsitteli heprealaisen Judit-nimisen sankarittaren kautta oman kansansa taistelua turkkilaisia vastaan. Teos nosti kroatian kirjallisuuden kieleksi, ja siinä Marulić yhdisti kroatialaista runoperinteitä italialaisen kirjallisuuden koulutukseensa. Se olikin merkittävä kroatialaisen kirjallisuuden peruskivi.


title: Marko Marulić

text: Marulić vetäytyi 60-vuotiaana fransiskaaniluostariin Šoltan saarella, mutta palasi Splitiin jo kahden vuoden päästä. Hän kuoli Splitissä 1524.


title: Foveaux’nsalmi

text: Foveaux’nsalmi () on noin 26 kilometriä leveä Tyynenmeren salmi, joka erottaa Stewartinsaaren, Uuden-Seelannin kolmanneksi suurimman saaren, Eteläsaaresta. Salmessa ja sen tuntumassa sijaitsevista pikkusaarista suurin on Ruapuke.


title: Foveaux’nsalmi

text: Purjehtiessaan Eteläsaaren ympäri vuonna 1770 James Cook havaitsi Foveaux’nsalmen suun, mutta otaksui silti Stewartinsaaren olevan Eteläsaareen yhteydessä oleva niemimaa. Varsinaisesti salmen löysi vasta yhdysvaltalainen hylkeenpyytäjä Owen F. Smith vuonna 1804. Hän välitti tiedon Uuden Etelä-Walesin kuvernöörille. Salmi on nimetty varakuvernööri Joseph Foveaux’n mukaan. 1800-luvun alkuvuosikymmeninä salmen rannoilla oli useita valaanpyyntiasemia.


title: Foveaux’nsalmi

text: Foveaux’nsalmen vesissä on runsaasti "Tiostrea chilensis" -lajin ostereita (”Bluffin ostereita”), joiden kalastus on merkittävä elinkeino Bluffin pikkukaupungissa. Vuosina 2000–2003 loistauti tappoi suuren osan ostereista, mutta kanta on toipunut sen jälkeen.


title: Global Airbeatz

text: Global Airbeatz on saksalainen tanssimusiikkiin erikoistunut levymerkki, jonka omistaa Lars Böge eli DJ Gollum. Se perustettiin vuonna 2007. Levymerkki julkaisee muun muassa handsup-, electrohouse- ja dancecoremusiikkia. Global Airbeatzin tunnetuimpiin artisteihin kuuluvat mm. DJ Gollum, DJ Cap, Empyre One, Danny Suko & Denny Crane ja Money-G. Yhtiöllä on kaksi alalevymerkkiä: Global Airbeatz Digital ja Global Airbeatz Limited. Global Airbeatz kuuluu Zooland Recordsiin vuodesta 2011 ja on yksi sen alalevymerkeistä. Tätä aiemmin yhtiö kuului Cuepoint Recordsiin.


title: Global Airbeatz

text: Vuodesta 2011 Zooland Recordsin alle siirtynyt DJ Gollumin levymerkki korvaa Handsup-levymerkin Punch.


title: Global Airbeatz

text: Suomessa ja muualla pohjoismaissa osan levymerkin musiikista julkaisee DJ Beat Records Scandinavia.


title: Duje Čop

text: Duje Čop (s. 1. helmikuuta 1990 Vinkovci, Kroatia) on kroatialainen jalkapalloilija. Hän edustaa Espanjan Primera Divisiónissa pelaavaa Sporting Gijónia ja on pelipaikaltaan hyökkääjä.


title: Duje Čop

text: Kesäkuussa 2012 Čop siirtyi Kroatian hallitsevan mestarijoukkueen Dinamo Zagrebin riveihin. Hän aloitti kautensa joukkueessa maalilla Mestarien liigan karsintaottelussa Sheriff Tiraspolia vastaan. 18. helmikuuta 2013 hän teki ensimmäisen hattutemppunsa joukkueessa ottelussa HNK Rijekaa vastaan. Čop päätti ensimmäisen kautensa kansallisen sarjan maalikuninkuuteen 22 osumallaan.


title: Duje Čop

text: Tammikuussa 2015 Čop siirtyi loppukauden kestävällä lainasopimuksella italialaisseura Cagliariin. 16. heinäkuuta 2015 hän suuntasi Málagaan kauden kestävällä lainasopimuksella.


title: Bawshar

text: Bawshar () on Omanin sulttaanikunnan pohjoisosassa, Omanin pääkaupunkialueella eli Masqatin kuvernementissa, Omaninlahden ja Hajarvuoriston välissä sijaitseva kaupunki. Bawshar on myös yksi Omanin aluehallinnon 2. tason 61:stä piirikunnasta (wilaya).


title: Bawshar

text:
Bawshar sijaitsee noin 10-30 kilometriä pääkaupunki Masqatin hallintopalatsista länteen, Seebin ja Matrahin piirikuntien välissä. Monet Omanin pääkaupunkiseudun nähtävyyksistä (esimerkiksi Sulttaani Qaboosin suuri moskeija ja oopperatalo), ministeriöstä ja muista hallintorakennuksista sekä kansainvälisten ketjujen laatuhotelleista sijaitsevat Bawsharissa.
Bawsharin kaupungin väkiluku on kehittynyt seuraavasti: 148 335 (VL 2003), 187 871 (VL 2010) ja 357 000 (ennuste 7/2013). Koko pinta-alaltaan 340 neliökilometrin laajuisen Bawsharin piirikunnan väkiluku oli 192 235 as. (VL 2010) ja 365 284 (2013), joista Omanin kansalaisten väestöosuus oli vain 22,2 prosenttia.